
Cuvant Înarle 


Prezenta lucrare încearcă să răspundă, în primul vând, unor necesități de 
ordin didactic, fiind destinată studenţilor în drept. De aceea, lucrarea se axează 
pe componenta fundamentală a Criminologiei generale, vespecliv: Criminologid 
cliologică. SA 

Același considerent a determinat şi structura (ucrării Ce cuprinde: 0 primă 
pare, în care sunt abordate probleme concepluale de ordin general şi O a doua 
parie, în cate sunt prezentate principalele teorii etiologic. a 

În mod inevitabil, prima parte reprezintă o abordate cu tentă personală, alâl 
în plan metodologic, cât şi în privința Umor concepie. j 

Cea de-a doua parte, În Schimb, urmărește furnizarea HOT informaţii 
capabile să acopere criza documentată în materie: ducrările criminologice funda- 
mentale nu au fost traduse în limba tomână, iar versiunile originale lipsesc şi ele 
din bibliotecile noastre. | 


În aceste împrejurări am considerat mai puțin utile, pentru această parie, 
aprecierile personale și în special cele de nalută cribica. AM preferat 0 prezenlare 
câ! mai fidelă și "de la sursă" a keoriilor în CAuzĂ, lăsând cititorului libertatea 
de a-și forma 0 Opinie proprie, Heiu/luențată. 

Concepută în logica descrisă anterior, lucrarea încearcă să ofere reperele 
criminologice minime, necesare juristului în devenite. 

Îndrăznim să sperăm bu acelaşi timp că, din anumite puncte de vedere, 
(ucrarea de față poale prezenta interes şi pentrul praclicicui: fe penirul cei 
implicați în mod nemijlocit în activitatea de justiție penală, fie pentru cei cate 
Aaclivează pe teren Social. 

Optimizarea şi umanizarea veacțici sociale față de fenomenul criminal, ut pol 
fi realizate prin ignorarea rezultatelor oblinule e cercetările criminoloaice, aj 
vechi Sau mai Moi. mai CONVINgĂLOArE SAU Mal PULI/1 CONVIngALVArE. 


În sfârsit. un ultim avertisment trebuie menționat: 


Cei care vor căula În criminologie certitudini vor fi dezamăgiţi. Ju schim, 
cei care pot "savura" îndoiala, Vor fi attași de această disciplină, unde, intrebarile 
au fost și vor fi totdeauna ul mai numeroase decât răspunsurile. 


„Autorul 


GA Î dum Juba. 


„Abrevieri 


R.S.C./D.P.C. (sau R.S.C.)- Revue de Science Criminelle et de Droit 
penal Compar6; i 


R.D.P.C. (belge)- Revue de Droit penal et Criminologie 
(belge); organ al Uniunii belgiene şi lux- 
emburgheze de drept penal; 


A.J.C.- Annales Internationales de Criminologie; 
Buletin al Societăţii Internaţionale de 
Criminologie; 

P.U.F.-  Presses Universitaires de France; 

c.p.-  codpenal; 
c.p.p.- codde procedură penală 


PRIMA PARTE 
CRIMINOLOGIE ŞI ETIOLOGIE CRIMINALĂ 


1. Problematică 


Înțelegerea corectă a punctelor de vedere extrem de diverse exprimate 
în teoriile etiologice, precum şi a modalităţilor în care criminologi de 
orientări diferite au înţeles să abordeze fenomenul cercetat, necesită clari- 
ficarea prealabilă a unor aspecte de ordin conceptual general. 


Punctul final al acestor clarificări va consta în găsirea unui răspuns la 
întrebarea: ce este criminologia în general şi, în particular, criminologia 
etiologică? îi 

Răspunsul pe care încercăm să-l formulăm în această primă parte, nu 
are pretenţia de a fi nici complei şi nici definitiv. Este doar un răspuns 
posibil, ce va sluji drept ghid provizoriu pe "traseul" teoriilor etiologice. 


Chiar sub semnul acestui provizorat, formularea răspunsului nu este 
simplă. Diversitatea de opinii şi divergentele existente în doctrină se 
manifestă inclusiv cu privire la caracterul ştiinţific al criminologici. 
Dilema: "este sau nu criminologia o ştiinţă?" - nu a încetat nici în prezent 
să-i frământe pe specialişti. 

Vom evita capcana dilemei sus-amintete construind explicaţiile în jurul 
noţiunii de cercetare criminologică, noţiune ce are o acoperire concretă în 
eforturile depuse de numeroşi oameni de ştiinţă de-a lungul unui secol şi 
jumătate. 


A 


Încercăm aşadar să găsim o cale cât mai directă pentru afiarea răspun- 
sului. Nu ne vom putea, însă, abate prea mult de la traseul clasic şi oarecum 
didactic deoarece, pentru a răspunde la întrebarea: ce este criminologia 
etiologică? - trebuie în prealabil a răspunde la întrebarea: ce este criminolo- 
gia în general? - ceea ce presupune abordarea unor probleme legate de: 
obiectul cercetării criminologice; modalităţi de cunoaştere, metode şi 
tehnici, finalitate în cercetarea criminologică. 


2. Plan 


Această primă parte va cuprinde deci patru capitole după cum urmează: 


e Obiectul cercetării criminologice (Cap.I) 


Modalităţi de cunoaştere; procedee; finalitate în cercetarea crimi- 
nologică (Cap.Il); 


Definirea criminologiei (Cap.III); 


Etiologie criminală (Cap.IV). 


CAPIȚOLUL | 
OBIECTUL CERCETĂRII CRIMINOLOGICE 


3. Problematică 


Problema obiectului cercetării criminologice presupune a stabili ce 
anume interesează cercetarea criminologică. 


Un prim indiciu în acest sens îl reprezintă însăşi denumirea criminolo- 
gici, etimologia acestui cuvânt. 


Observăm astfel că din punct de vedere etimologic noţiunea criminolo- 
pic este alcătuită din două cuvinte de origine greacă: crimen (cu sensul 
originar de acuzaţie şi apoi de infracţiune) şi logos (la origine discurs, 
rațiune iar ulterior ştiinţă). 

Pornind de la sensul etimologic se poate formula chiar o definiţie 
prealabilă, pur nominală, în care criminologia ar reprezenta: discursul cu 
privire la crimă; ştiinţa crimei. Deşi evident incompletă, o asemenea 
definiţie apare destul de frecvent în literatura de specialitate, la autori de 
prestigiu, fie efectiv în formula: "ştiinţa crimei"l, fie în varianta: "studiul 
ştiinţific al fenomenului criminal"2. 


Acest tip de definiţie, deşi criticabil sub aspectul rigorii, prezintă avan- 
tajul simplităţii, oferind un reper clar, deşi minim, cu privire la "zona" în 
care se situează cercetarea criminologică. 

„Pe baza acestui reper putem presupune că fenomenul criminal intră in 


sfera de interes a cercetării criminologice, face parte din obiectul acestuia. 


Un al doilea indiciu este dat de existenţa evidentă a unor preocupări 
practice legate de fenomenul criminal, de combaterea ori limitarea acestuia. 


Putem presupune că interesul cercetării criminologice poartă şi asupra aces- 
tor preocupări de ordin practic, pe care le vom numi practică anti-criminală. 

1) A se vedea spre ex.: E.SEELIG "Traite de criminologie , Ed. Presses Universi- 
taires de France, 1956 p.3. 


2) A se vedea spre ex.: R.VOUIN şi J.LEAUTE "Droit PEnal et Criminologie", Ed. 
P.U.F. 1956 p.34. 


————— 
———_— 


4. Plan 


Prezentul capitol va cuprinde aşadar două secțiuni: 


S1) Fenomenul criminal - un prim obiect al cercetării criminologice; 


S2) Practica anti-criminală - al doilea obiect al cercetării criminologice. 


Secţiunea | 


Fenomenul criminal - un prim obiect al 
cercetării criminologice 


5. $1.1. Crima 


Noţiunea de crimă are-mai multe înţelesuri, fapt ce generează uneori o 
totală confuzie mai cu seamă în legătură cu unii "compuşi ai acesteia cum 
ar fi: criminologie şi criminolog. | 


Astfel, se poate constata adeseori că pe ne-jurist cuvântul criminologie 
îl duce cu gândul la imagini cadaverice, iar criminologul este, pentru 
acelaşi ne-jurist, dacă nu ucigaşul însuşi, oricum 0 persoană care “se 


/ 9? 


ocupă” cu omoruri. 


Această confuzie derivă din înţelesul curent ce se dă noţiunii de crimă, 
fiind astfel exphcabilă, dacă nu chiar scuzabiiă, pentru nespecialist. Mai 
puţin explicabilă şi absolut nescuzabilă este o asemenea confuzie (Chiar 
dacă nu la proporţiile caricaturale de mai sus) printre jurişti. 


Din aceste considerente, o prezentare în detahu a tuturor semnificaţiilor 


noțiunii de crimă este utilă nu numai pentru conturarea obiectului cercetării 


crimimologice dar şi pentru înlăturarea oricăror confuzii posibile pe această temă. 
Distingem trei înţelesuri ale noţiunii de crimă: 
a) unul utilizat în limbajul comun; 


b) altul folosit în dreptul penal şi în sfârşit, c) cel cu care operează 
criminologia. y | 

G. a) în limbajul comun, prin crimă se desemnează, de regulă, una din 
infracțiunile îndreptate împotriva vieţii persoanci, fie că este vorba de 
omor (art.1'74 c.p.), de omor calificat (art. 175 c.p.) ori de omor deosebit de 


grav (art.176 c.p.). 


Prin extensie regăsim aceeaşi denumire, de multe ori, utilizată în cazul 
unor infracţiuni care au un alt obiect juridic principal, dar care, au ca 
rezultat moartea unei persoane: tâlhărie urmată de moartea victimei 
(art.211 al.3 c.p.), viol urmat de moartea victimei (art.197 al.3 c.p.) ş-a. 


Întâlnim această utilizare în limbajul curent, în presă, în opere literare ctc. 


La baza folosirii crimei cu acest înţeles se află probabil, denumirea dată 
categoriei celei mai grave de infracţiuni, în împărţirea tripartită de care 
vom vorbi puţin mai departe. Precizăm însă de pe acum că nu există 
identitate între cele două înţelesuri. | 


7. b) În limbaj penal, crima desemnează o infracţiune gravă, pentru 
care legiuitorul stabileşte, de regulă, pedepse diferite şi proceduri speciale, 
în raport cu celelalte infracţiuni. 


Acest sens este dat de împărţirea tripartită a infracţiunii în: Crime, 
delicte şi contravenţii. 


Pentru prima dată, de o manieră clară, această împărţire a fost reţinută 
de codul penal al Revoluţiei Franceze (cunoscut sub denumirea de Codul 
lui brumar anul IV), a fost preluată apoi de codul penal de la 1810 (Codul 
Napoleon), după care, de majoritatea Jegislaţiilor penale europene, elabo- 
rate la începutul secolului al XIX-lea. . 


Ulterior, către sfârşitul secolului trecut, ideea împărţirii trinitare începe ' 
să piardă teren. Mai întâi Olanda în 1886, prin elaborarea unui nou cod 
penal şi apoi Italia, odată cu primul ei cod penal din 1889 (Codul 
Zanardelli), trec la o clasificare bipartită, respectiv: delicte şi contravenţii. 
În timp, alte legislații penale europene au urmat aceeaşi cale, astfel încât, 
în prezent, sistemul tripartit nu mai este menţinut decât în Franţa, Belgia, 
Luxemburg, San-Marino şi Grecia3. 


Consecventă propriei tradiţii, Franţa a păstrat vechea împărţire şi în 
noul cod penal intrat în vigoare în anul 1994. Potrivit art.111-1 al acestui 
3) În acest sens: J.PRADEL, "Droit PEnal Compare”, Ed. Dalloz 1995 p.228. 

cod: "infracțiunile sunt clasificate, după gravitatea lor, în crime, delicte ŞI 
contravenţii”. Deşi prin formularea sa lacunară legiuitorul nu o indică în 
textul citat (şi nici în altă parte), crimele corespund celor mai grave 
infracţiuni, delictele infracţiunilor de gravitate medie, iar contravenţiile, 


- infracţiunilor de minimă gravitate. Pentru justiţia franceză, această îm- 


părţire constituie în planul tehnicii juridice, baza întregului sistem de drept 
penal, având consecinţe multiple începând cu natura şi cuantumul pedep- 
selor şi încheind cu procedura de anchetare şi judecare, ce sunt diferite 
pentru fiecare categorie de fapte din cele menţionate. 


i În legislaţia penală română a existat aceeaşi împărţire a infracţiunilor, 
în crime, delicte şi contravenţii, atât în codul de la 1865 cât Şi în cel de la 
1936 (Codul penal Carol al II- lea). 


Codul Penal socialist de la 1969 a renunţat la sistemul trinitar, lăsând 
loc unci concepţii unitare cu privire la infracţiune. În acest sistem, contra- 
venţiile au ieşit din sfera de reglementare a justiţiei penale, iar în Me toate 
laptele prevăzute de legea penală şi în condiţiile prevăzute de lege icre: 
zintă infracţiuni, fără nici o altă distincţie. | 
iă Rezultă că în contextul legislaţiei române actuale, noţiunea de crimă nu 
„mal are o semnificaţie penală determiriată. | | 


9. Mai trebuie remarcat că noţiunea de crimă folosită în limbajul 
comun nu acoperă integral categoria crimelor, din împărţirea tripartită la 
care ne-am referit anterior. Atât în vechiul sistem penal, cât şi în celelalte 
legislații care au prevăzut ori mai prevăd încă împărţirea trinitară, în 
categoria crimelor intră, pe lângă infracțiunile contra vieţii, ori care au avut 
ca urmare moartea victimei (vezi limbajul comun) şi alte fapte penale 
grave, cum ar fi spre exemplificare: infracțiunile contra si guranţei statului 
unele fapte de corupţie, tâlhăriile, violurile, mai nou, actele de tinar 
traficul organizat de stupefiante etc. (Adăugăm pentru comparaţie că în 
categoria delictelor intră infracțiunile “obişnuite” cum ar fi: furt, înşelăciu- 
n€, vătămare corporală, fals etc.; în categoria contravenţiilor intră de 
regulă: încălcări ale normelor de convieţuire socială, ale reglementărilor 
privind circulaţia rutieră, ale unor dispoziţii fiscale etc.) 


4) F.DESPORTES şi F.LE GUNEHEC, * t Pe | 
penal general", Ed. Econornica, 1995, p.67. «oua Droit Penal - Tome I- Droit 

Putem conchide că noţiunea de crimă, în limbaj penal o include pe cea 
utilizată în limbajul curent dar presupune, în plus, şi alte fapte penale. 


9. O ultimă precizare se mai impune, înainte de a putea trece la 
examinarea sensului criminologic al noţiunii de crimă şi anume: 


În doctrina penală, noţiunea de crimă a fost şi este utilizată şi în sensul 
general de infracţiune, de faptă penală. Acest lucru este valabil atât pentru 
doctrina de limbă franceză (contrar sensului strict stabilit de lege prin 
împărţirea tripartită) cât şi în sistemele ce ţin de "common law". Astfel, în 
dreptul american spre exemplu, noţiunea de "crimă" corespunde celei de 
infracţiune incluzând în acelaşi timp: "violation"” (echivalentul contra- 
venţiei), "misdemeanour" (ce ar corespunde cu delictul) şi "felony" (echi- 
valentul crimei din împărţirea tripartită) 

10. c) în limbaj criminologic noţiunea de crimă are o accepţiune largă . 
referindu-se la infracţiune în general. După cum vom constata însă, este 
inexact a pune semnul de egalitate între infracţiune şi noţiunea de crimă 
utilizată în criminologie. | | 

Încă de la primele cercetări cu caracter ştiinţific efectuate în domeniul 
criminologiei s-a încercat şi parţial s-a reuşit o distanţare de viziunea 
abstractă cu privire la infracţiune, pe care o practicau penaliştii. Crima a 
fost privită ca fapt uman şi social, ca fenomen (în sensul de realitate 
observabilă şi repetabilă). Nu întâmplător cercetarea criminologică a debu- 
tat sub denumirea de antropologie. Pozitivişti italieni (vezi infra nr.143) au 

coborât pe firul istoriei umanităţii, au depăşit graniţele statale şi continen- 
tale, pentru a studia crima şi omul criminal. 

În aceste condiţii, una din primele observaţii ce s-au impus a fost legată 
de oscilaţia în timp şi spaţiu a legii penale. Cu puţine excepţii, ceea ce "ieri 
era considerat drept crimă, "astăzi" nu mai era şi invers, ceea ce un stiai 

sancţionează ca infracţiune altul nu o face şi invers. | 


11. Relativitatea în timp şi spaţiu a legii penale ce presupune relativi- 
tatea noţiunii de crimă a scos la iveală necesitatea găsirii unor criterii 


proprii, criminologice, pentru definirea acesteia. 


Primul care a încercat o rezolvare coerentă a acestei probleme a fost 
R.Garofalo. E a propus o abordare sociologică a noţiunii de crimă, dându-i 

acesteia semnificaţia de delict natural (în opoziţie cu delictul conven- 
ţional). Astfel, în opinia lui R. Garofalo pentru ca un act să fie considerat 
crimă €l trebuie să producă "vătămarea acelei părţi a simțului moral care 
constă în sentimentele altruiste fundamentale, mila şi probitatea!"5. Ulte- 
rior au existat şi alte tentative de definire a crimei, însă criteriile propuse 
de Garofalo au revenit cel mai des, sub o formă ori alta, în concepţiile 
exprimate. Astfel B.di Tullio defineşte crima în aproape aceeaşi termeni ca 
şi Garofalo arătând că: "... Putem deci considera drept crimă acel fenomen 
care aducând atingere sentimentelor altruiste fundamentale, tulbură 
condiţiile de viaţă ale ansamblului social şi contravine moralității medii 
dintr-o epocă şi dintr-o societate determinată”0. | 


Dintre încercările recente merită a fi amintită soluţia propusă de 
R.Gassin care porneşte de la distincţia ce se poate face între "valorile-scop” 
şi "valorile-mijloc”, primele reprezentând "bunurile" protejate de legea 
penală, iar celelalte "mijloacele" (procedeele), prin care s-ar aduce atingere 
respectivelor bunuri şi care, sunt la rândul lor probhibite. În timp ce 
“bunurile” protejate variază mai mult sau mai puţin, în timp şi spaţiu, 
“mijloacele” (procedeele) prohibite prezintă un element de constanţă: vio- 
lenţa şi viclenia au fost întotdeauna încriminate”. O definiţie a noţiunii de 
crimă ar trebui să pornească, deci, de la aceste elemente. Problema gradului 
de la care violenţa şi viclenia ar trebui să fie sancţionate (ori ar trebui să fie 
considerate crime) rămâne însă nerezolvată... 


Prin urmare, nu se poate vorbi în prezent despre o definiţie completă şi 
unanim acceptată de către doctrina criminologică. Toate dezbaterile ce au 
avut loc în jurul acestui subiect au scos, însă, la iveală, caracterul pozitiv 
al crimei (în sensul de realitate observabilă) şi faptul că pentru înţelegerea 
ei se impune a merge dincolo de teoria clasică a doctrinei penale în care 
infracţiunea (crima) este considerată o abstracţie, ea neexistând decât ca şi 
concept juridic. 


12. Sigur că din punct de vedere penal, unde nu este lege nu este 
infracțiune, iar principiul "nullum crimen sine lege" este totdeauna gata să 


5) R.GAROFALO, "La Criminologie", Cinqui&me Edition enticrement refondue et 
augmentee, Felix Alcan, editeur, Paris 1905 p.35. 

6) B.Di TULLIO, "Manuel d'anthropologie criminelle", Ed. Payot Paris, 1951, p.16. 

1) A se vedea: R.GASSIN, "Criminologie" Deuxi&me &dition, Dalloz 1990 p.53, 54. 

ne-o reamintească. Dar, după cum s-a remarcat pe bună dreptate în doctrina 
criminologică "nu este mai puţin adevărat că acest concept legal acoperă o 
realitate umană şi socială care, înțeleasă ca fenomen, este anterioară legii 
şi o motivează”8. Cu alte cuvinte putem spune, deşi construcţia apare ca 
paradoxală, că omul a încălcat şi încalcă norma, legea penală, înainte ca 
aceasta să existe. Acest paradox aparent este confirmat însă, atât la nivelul 
istoriei umanităţii cât şi la nivelul realităţii cotidiene. Mai întâi a existat un 
comportament uman care, cu timpul a fosi socotit ca neconvenabil pentru 
comunitate şi abia ulterior, acest comportament a fost "catalogat" ca 
imoral, iar mai târziu ca infracţional. Norma penală vine să sancţioneze un 
comportament preexistent, ea nu creează comportamente. În timpurile 
prezente lucrurile se petrec la fel: apar norme noi, legi penale, care vin să 
sancţioneze anumite comportamente devenite neconvenabile pentru socie- 
tate. Pe de altă parte, unele fapte sunt dezincriminate, dându-se "frâu hber” 
unor comportamente prohibite anterior. | 


Toate aceste fluctuații ale legii penale, după cum vom arăta, sunt 
receptate de cercetarea criminologică şi de aceea, noţiunea de crimă cu care 
aceasta operează trebuie să-şi asigure un anumit grad de autonomie. 


Rezultă din cele expuse anterior că, în sens criminologic, noţiunea de 
crimă trebuie să pornească de la conceptul de infracţiune din dreptul penal 
însă, trebuie să meargă dincolo de acesta. [ste, de altfel, ceea ce se 
întâmplă în realitate, în cercetarea criminologică. 


13. Pentru a stabili limitele în care operează noţiunea de crimă vom 
pleca şi noi aşadar de la definiţia dată infracţiunii în legea penală. Conform 
dispoziţiilor din codul penal (art.17 al.1) pentru ca o faptă să fie considerată 
infracţiune trebuie să îndeplinească în mod cumulativ trei condiţii 
(trăsături) esenţiale: 1) să fie prevăzută de legea penală; 2) să fie comisă cu 
vinovăţie şi 3) să prezinte pericol social. După cum se precizează în 
doctrina penală "lipsa vreuneia dintre trăsăturile esenţiale duce la inexis- 
tenţa infracţiunii, cu toate consecinţele ce decurg din această situaţie"9. 


8) J.PINATEL: "Trait€ de Droit penal et Criminologie" Tome III, Ed.Dalloz, 1963, 
p.40. | . 
În acelaşi sens B.di Tullio arată: "... fenomenul crimă, luat în sensul naturalist şi 
uman, nu este creat de către legi, el preexistă acestor legi care şi-au găsit în el raţiunea 
lor de a fi' B.dh Tullio op.cit. p.16. 

9) C.BULAI: "Drept penal român", Partea generală Vol.I Ed.Şansa, 1992, p.113. 

e 


Vom lua pe rând fiecare dintre aceste trei condiţii pentru a observa măsura 


în care cercetarea criminologică este îndreptăţită să le depăşească. 


14. 1) Prima condiţie se referă la necesitatea existenţei unei dispoziţii 
legale de incriminare, în vigoare la data comiterii faptei. | 


După cum se va putea observa şi din teoriile analizate ulterior, cer- 
cetarea criminologică este interesată şi de fapte care nu mai fac obiectul 
legii penale, dar care, în trecutul mai mult sau mai puţin îndepărtat au fost 
incriminate. 

Avem de-a face în principiu cu două categorii de situaţii: în prima este 
vorba de fapte incriminate cu zeci ori sute de ani în urmă şi care de multă 
vreme nu mai figurează în legislaţiile penale (ex. vrăjitoria), în a doua 


_categorie intră faptele recent dezincriminate şi avem aici suficiente exem- 
ple din legislaţia noastră de după 1989 cum ar fi: unele fapte contra . 


siguranţei statului, avortul (în toate variantele sale), trecerea frauduloasă a 
frontierei (temporar dezincriminată) etc. | 


În primul caz criminologia este interesată în studierea respectivelor 
fapte, de obicei, pentru ca pe baza metodei istorice să tragă unele concluzii 
generale privind natura fenomenului criminal. Mai poate fi de asemenea 
interesată în cazul examinării infractorului, când se încearcă stabilirea 
traseului ereditar al acestuia. Faptele comise de ascendenți Şi incriminate 
la vremea respectivă vor fi avute în vedere. 


În cel de-al doilea caz interesul este şi mai uşor sesizabil, zi purtând 
asupra mai multor aspecte. Pe de-o parte faptele dezincriminate au intrat în 
mod cert la un moment dat în statisticile criminale şi de aceea pentru orice 
analiză comparativă ele trebuiesc luate în seamă. Pe de altă parte, interesul 
este legat de persoana infractorului care a fost condamnat 'şi a executat o 


pedeapsă sub imperiul legii vechi. Sigur că prin dezincriminarea faptei, 


condamnarea anterioară nu mai are nici o relevanţă din punct de vedere 
penal; în eventuahtatea comiterii unei noi infracţiuni, făptuitorul va avea 
statutul de infractor primar. La o analiză criminologică a personalităţii 
respectivului făptuitor nu se va putea însă face abstracţie de faptul că el a 
mai suferit o condamnare penală, a străbătut deja procesul de executare al 
pedepsei cu toate plusurile şi în special minusurile acestuia etc. 

Exemplele ar putea fi multiplicate. Credem însă că cele arătate până 
acum sunt suficiente pentru a motiva necesitatea ca în cercetarea crimi- 
nologică să fie avute în vedere şi fapte care nu sunt Ori, mai exact spus, nu 
mai sunt prevăzute de legea penală. 


15. 2) Cea de-a doua condiţie se referă la necesitatea ca fapta să fie 
comisă cu vinovăţie. In cazurile în care se constată lipsa de vinovăţie, fapta 
nu reprezintă infracţiune. 

Cercetarea criminologică este însă interesată şi de acele fapte în care se 
constată lhpsa vinovăţiei şi acesta cel puţin din două motive: 


Pe de-o parte, în marea majoritate a cazurilor lipsa vinovăţiei este un 
element în plus care se adaugă, unor împrejurări tipice, cu un ridicat 
potenţial criminologic. Cu alte cuvinte pe aceeaşi "schemă" ori pe una 
identică se produc şi fapte care au caracter de infracţiune. Analiza si- 
tuaţiilor cu potenţial criminologic în care a fost comisă fapta, chiar dacă în 
speţă lipseşte vinovăția, poate duce la concluzii interesante în legătură cu 
genul respectiv de fapte. 


Pentru clarificare putem lua exemplul unui omor comis în legitimă 
apărare dar, în condiţiile deja clasice ale unui conflict apărut între victimă 
şi agresor pe fondul consumului excesiv, în comun, de băuturi alcoolice. În 
acest caz lipsa vinovăţie: care desigur are relevanţa ei majoră din punct de 
vedere penal, nu schimbă cu nimic mecanismul factorilor cauzali ori 
favorizanţi pe care-l regăsim şi în alte fapte asemănătoare, dar comise cu 
vinovăţie şi deci, catalogate drept infracţiuni. Mai putem nota că în aceste 
situaţii de lipsă de vinovăţie, rezultatul socialmente periculos ori dăunător 
se produce în fapt, ceea ce constituie un motiv în plus pentru criminologie 
să ia în calcul asemenea fapte. 


Pe de altă parte, toate faptele comise cu lipsa vinovăţiei intră până la un 
punct în statisticile penale, aparţinând mai exact criminalităţii aparente 
(vezi infra 34). Ra 

Această împrejurare se datorează faptului că lipsa vinovăţiei trebuie 
constatată pe cale judiciară, fie de organele de urmărire penală, fie de 
instanţele de judecată şi nu de puţine ori se întâmplă ca această constatare 
să apară la sfârşitul unui întreg, ciclu procesual. 

Deoarece aceste fapte intră practic într-una din categoriile de criminali- 
tate "contabilizate" este normal ca ele să fie avute în vedere de cercetarea 
criminologică. 


16. 3) Cea de-a treia şi ultima condiţie se referă la necesitatea ca fapta 
Ş p 
să prezinte un anumit grad de pericol social pentru a fi socotită infracţiune. 


În cazul faptelor ce nu prezintă acest grad de pericol social, pentru 
criminologie subzistă acelaşi interes de a le avea în vedere, legat de 
statisticile criminale, ca şi în cazul celorlalte două condiţii analizate ante- 
Tior. Aceasta deoarece aplicarea art.18 c.p. prin care se constată lhpsa 
pericolului social este de competenţa justiţiei penale. Respectivele fapte 
vor intra şi ele în categoria criminalităţii aparente contribuind prin aceasta 
la formarea unei imagini asupra fenomenului criminal. 


Pe de altă parte, caracterul endemic al unor astfel de fapte "mărunte", la 
o analiză criminologică atentă, poate furniza date importante atât cu privire 
la persoana făptuitorului (în multe cazuri potenţial infractor) cât şi cu privire 
la o serie de factori favorizanţi (cnminogeni) de ordin socio-economic. 


lată deci, pe scurt, motivele pentru care cercetarea criminologică ia în 
calcul şi acele fapte care nu prezintă gradul de pericol necesar pentru a fi 
considerate infracţiuni. 


17. Rezultă aşadar din cele expuse până aici că în limbaj criminologic 
echivalarea noţiunilor de crimă şi infracțiune nu este riguros exactă, 
„deoarece noţiunea de crimă, deşi o include pe cea de infracţiune, cuprinde 
în plus şi alte fapte cărora este posibil să le hpsească unul din cele trei 
elemente definitorii ale infracţiunii. Pentru a acoperi şi aceste situaţii vom 
spune că în sens criminologic noțiunea de crimă desemnează fapta penală. 


18. Mai trebuie precizat tot aici că în preocupările criminologiei intră 

„şi studierea altor categorii de fapte, de comportamente, ce ies din sfera 
noțiunii de crimă, chiar în înțelesul larg pe care i l-am atribuit. Este vorba 

în esenţă de acele comportamente apreciate ca deviante, care se depărtează 

deci de normele socio-morale fără însă a intra în conflict cu legea penală. 
"Un exemplu tipic în acest sens îl reprezintă alcoolismul, comportament 
deviant ce a constituit obieci de studiu încă de la începuturile cercetărilor 

criminologice, Lombroso de pildă acordându-i un interes particular, după 

cum vom avea prilejul de altfel să observăm. Mai pot fi date ca exemplu: 

consumul de substanţe stupefiante (în măsura în care acest consum nu este 
incriminat de legea penală), abandonul şcolar, tendinţele spre vagabondaj 
ori vagabondajul (când acesta nu constituie infracţiune), prostituţia (a fel, 
în măsura în care nu este considerată drept infracţiune) etc. 


În literatura de specialitate s-a pus problema dacă aceste compor- 
tamente intră ori nu în sfera obiectului cercetării criminologice, iar părerile 


au fost atât pro cât şi contra. 


O soluţie mediană ar fi aceea de a considera că aceste comportamente 
fac parte din "sfera de interes” a criminologiei10. 


Aşa cum arătam mai sus, realitatea ne obligă să constatăm că cercetarea 
criminologică poartă şi asupra unor asemenea comportamente. Con- 
siderăm însă că o distincţie totuşi se impune. 

Când comportamentele deviante reprezintă centrul de interes al pre- | 
ocupărilor, ne vom afla probabil, mai degrabă, în prezenţa unor cercetări 
sociologice, eventual de sociologie criminală. 


În cazul în care respectivele comportamente sunt studiate în legătură cu 
fenomenul criminal şi pentru o mai bună cunoaştere şi înţelegere a aces- 
tuia, este vorba fără îndoială de cercetare criminologică. Se poate observa 
de altfel că în preocupările criminologilor intră în general doar acele 
comportamente deviante care prezintă riscuri foarte mari de a se trans= 
forma în comportamente infracţionale sau altfel spus, este studiată de- 
vianţa care generează delicvenţă. 


Aceste precizări fiind făcute, considerăm că introducerea devianţei în 
conţinutul obiectului criminologiei ar fi forţată şi ar presupune depăşirea 
sferei de "competenţă materială” a acestei discipline. 

Nu mai puţin adevărat însă, este şi faptul că cercetarea criminologică 
trebuie să ia în calcul şi unele comportamente diferite de cel criminal 
(deviante şi nu numai), dar numai în cazul şi în măsura în care acestea au 
o legătură directă cu fenomentul criminal favorizându-l ori chiar deter- 
minându-l. Acest comportament rămâne însă în afara obiectului propriu- 
zis al criminologiei. 


10) A se vedea: Rodica M. STĂNOIU, Criminologie vol.I, Ed. Oscar Print seria 
Criminologie 1995 p.24. | 

19. în finalul acestei secțiuni să concluzionăm deci că noţiunea de 
crimă în sensul de faptă penală reprezintă un prim element al obiectului 
criminologiei. 


Dar crima, aşa cum am văzut este înainte de toate un fapt uman ŞI de 
aceea, orice crimă presupune existenţa unui criminal. 


20. $1.2 Criminalul 


Noţiunea de criminal va necesita mai puţine explicaţii deoarece sunt 
valabile şi în acest caz o mare parte din constatările făcute în legătură cu 
- noțiunea de crimă. 


Mai întâi trebuie arătat că, în general, termenul de criminal este folosit 
în acelaşi timp şi de cele mai multe ori în acelaşi înţeles, cu termenii de 
infractor şi delicvent fără a se face vreo distincţie între aceştia. 


Indiferent însă de noţiunea utilizată, care de altfel poate fi şi alta în afara 
celor menţionatell, respectiva noţiune capătă în criminologie o semni- 
ficaţie aparte şi de aceea, unele precizări se impun. 

În sens general infractorul sau delicventul este persoana care a comis o 
infracţiune. În sens general, mai strict, se adaugă şi condiţia existenţei unci 
hotărâri definitive de condamnare. Aceste definiţii sunt şi comode şi utile: 
comode pentru că permit raportarea la criteriile clare prevăzute de lege 
privind infracţiunea; utile pentru că permit raportarea la statisticile crimi- 
nale oficiale care pot avea o imagine, dacă nu despre "calitatea" crimi- 
nalilor, cel puţin despre numărul lor. 


21. Sigur că şi criminologia va porni tot de la această semnificaţie 
penală ce se dă infractorului. Mai mult, "materialul uman” furnizat cer- 
cetării criminologice a provenit şi provine, în marea sa majoritate din 
rândul populaţiei penitenciare, deci, persoane care nu numai că au comis 
infracţiuni dar, au şi fost condamnate, suportând rigorile pedepsei. 

Cu toate acestea, semnificaţia penală a noţiunii de infractor nu este 
suficientă în criminologie. După cum s-a remarcat în literatura de speciali- 


„bi Ne referim aici la teoriile aboliţioniste care reclamă înlocuirea termenilor de 
infractor şi delicvent cu expresii de genul: "persoană implicată”; "aflată într-o situaţie 


problemă” etc. A se vedea în acest sens: L.HULSMAN şi J.BERNAT de CELIS 
“Peines perdues - le systeme penal en question", Ed.Centurion, Paris, 1982. 

tate, există o serie întreagă de fapte relativ minore sancţionate de lege şi 
care, sunt comise în mod cu totul întâmplător de către persoane ce ar fi în 
mod greşit clasate în categoria criminologică de delincvenţi. 


Pe de altă parte, există persoane care sunt suficient de abile pentru ca 


„acţiunile lor să nu cadă niciodată sub incidenţa legii deşi trăiesc într-o stare 


permanentă de "fraudă a legii penale". Pe aceştia: "Ar fi foarte grav a-i lăsa 
în afara criminologiei, deoarece nu se poate observa prea bine ce anume, 
în afara unei abilităţi dovedite, îi distinge de delincventul «legal»"17. 


O categorie aparte care trebuie avută în vedere aici o reprezintă bolnavii 
psihic şi ne referim acum la cei care suferă de maladii grave, ce au ca efect 
lipsa totală a discernământului. Aceste persoane, datorită stării mentale, nu 
vor putea fi trase la răspundere penală, şi deci, nu pot deveni infractori în 
sensul penal al termenului, indiferent cât de gravă ar fi fapta pe care au 
comis-o. Bolnavii psihic şi faptele pe care le comit au constituit însă, încă 
din faza incipientă a criminologiei, o preocupare prioritară pentru spe- 
cialişti, iar cercetările în acest domeniu sunt mereu de actualitate. 

Analiza mecanismului de producere a infracţiunilor în cazul bolnavilor 
psihic este importantă nu numai pentru a desluşi această categorie de crime 
CI, prin comparaţie, se pot dezvălui mecanismele faptelor comise de 
oameni normali (ori consideraţi ca atare). La altă scară, la alte proporții, 
mecanismele se repetăI3. 


Tratând foarte succint, dar în acelaşi timp sugestiv problema diferen- 
țicrii între abordarea penală şi cea criminologică a noţiunii de criminal, 
profesorul R. Gassin arată: 

"Spre deosebire de penalist care vede în condamnarea penală criteriul 
delincventului, criminologia se ataşază la realitatea fenomenului şi de- 
fineşte delincventul ca «acela care a comis o crimă». Nu este deloc nevoie 
ca acesta să fi fost condamnat nici măcar urmărit ori cunoscut de auto- 
rităţile de poliţie şi justiţie (delicventul ascuns a interesat întotdeauna pe 
criminolog). În sens invers, condamnarea nu este totdeauna suficientă căci 
trebuie să avem în vedere erorile judiciare" 14. 


12) G.STEFANI, G.LEVASSEUR, R.JAMBU-MERLIN: "Criminologie et sci- 
ence penitentiaire Troisieme Edition Dalloz, 1972, p.127. 

13) A se vedea în acest sens: A HESNARD, "Psychologie du crime", Ed. Payot, 
Paris, 1963, p.94 şi urm. | 

14) R. GASSIN, op.cat., p.55. 

Credem că cele arătate până acum sunt în măsură să conducă la ideea că 
noțiunea de criminal trebuie să aibă în criminologie o semnificaţie aparte. 


22. Vom numi criminal persoana care a comis o faptă penală în 
înțelesul stabilit în sub-secţiunea anterioară. Criminalul astfel definit intră 
în mod implicit alături de crimă în sfera de preocupăry « a cercetării 
criminologice, face parte din obiectul acesteia. 


Dar crima fiind un fapt uman este implicit şi un fapt social, o realitate 
care din păcate nu este singulară. Privite în ansamblul lor, crimele în- 
seamnă criminalitate, noţiune de care ne vom ocupa în cele ce urmează. 


23. $1.3. Criminalitatea 


Noţiunea de criminalitate desemnează la modul general, ansamblul fap- 
telor penale comise într-un spaţiu şi într-o perioadă de timp determinate. 


Ideea de criminalitate şi noţiunea în sine au apărut relativ recent, 
respectiv către sfârşitul secolului XVIII şi începutul secolului XIX. 
Această “a i corespunde cu începuturile presei şi cu primele statistici 
criminale care "au obişnuit spiritele să conceapă existenţa unui fenomen 
social global care merită a fi explicat"15. 


Categorii de criminalitate. Nopunea de criminalitate poate fi utilizată 
fie într-un sens general, pentru a desemna totalitatea faptelor penale, fie 
într-un sens mai precis, pentru a desemna anumite categorii de fapte. 


24. Clasificarea subiectivă. În funcţie de interesul cercetării crimi- 
nologice şi prin urmare de diferitele categorii cu care se operează, putem 
avea diferite categorii de criminalitate. 


O primă serie de diferențieri rezultă din chiar definiţia pe care am dat-o 
“criminaltăţii, respectiv din raportarea acesteia la unităţi de spaţiu şi timp. 
„Astfel, în funcţie de spaţiul de referinţă, cel mai adesea se operează cu 
categoria de criminalitate naţională, ce cuprinde totalitatea faptelor penale 
comise pe teritoriul unui anumit stat (noţiunea de teritoriu fiind înţeleasă 
în sensul atribuit de legea penală). Dar mai pot fi avute în vedere: fie 
categorii mai restrânse (regiune, oraş, cartier etc.) fie categorii mai largi 
15) R. GASSIN, op.ait., p.66. 

(criminalitate zonală ex. Europa occidentală sau Europa de Est, criminali- 
tate continentală; mondială). 


În funcţie de perioada de timp avută în vedere, se operează de regulă cu 
noţiunea de criminalitate anuală. Pot fi avute însă în vedere şi: unităţi mai 
reduse de timp (semestru, lună, zi inclusiv secunde ex. "la fiecare x 
secunde, în statul y se comit z omoruri”); unităţi mai mari de timp (cincinal, 
deceniu, secol etc.). 


O altă diferenţiere se poate face în funcţie de natura faptelor penale care 
sunt avute în vedere de cercetarea criminologică. În acest sens se poate face 
distincţia, spre exemplu, între faptele de violenţă şi faptele comise cu 
viclenie, rezultând două categorii corespunzătoare: criminalitatea violentă 
şi respectiv criminalitatea vicleană. 


În sfârşit, dacă faptele penale sunt raportate la diferite categorii de 
persoane care le comit pot rezulta o serie de alte categorii cum ar fi: 
criminalitatea adultă şi criminalitatea juvenilă; criminalitatea masculină 
şi criminalitatea Jemninină;, criminalitatea "gulerelor albe" (se referă la 
aceca categorie de persoane ce ocupă poziţii importante în sfera relaţiilor 
de afaceri) etc. 


Schimbând elementul de referinţă se poate obţine o varietate infinită de 
categorii ce pot fi adăugate la cele enumerate mai sus. | 


Am numit acest tip de clasificare subiectivă, tocmai datorită faptului că 
elementul de referinţă, “impus” este variabil, în funcţie de interesul cer- 
cetării criminologice. (Aceasta nu vrea să însemne că, în sine, categoriile 
respective nu ar avea o existenţă obiectivă; termenul subiectiv se referă 
doar la modalitatea de clasificare. ) 


25. Clasificarea obiectivă. Există, pe de altă parte, şi o clasificare pe 
care o denumim obiectivă, deoarece se referă la categorii de criminalitate 
general valabile, independente de orice element de referinţă impus. Ele 
sunt aplicabile atât criminalităţii în sens general, cât şi oricăreia din caie- 
goriile aparţinând clasificării subiective, enumerate anterior. 

Clasificarea la care ne referim în prezent are drept criteriu existenţa 
obiectivă a unor grade diferite de cunoaştere a faptelor penale de către 
organele de justiţie. Conform acestui criteriu criminalitatea se împarte în 
următoarele categorii: 1) criminalitatea reală, 2) cifra neagră a crimi- 

nalității;, 3) criminalitatea aparentă (sau relavată); 4) criminalitatea legală 
(sau judecată). 


Ne vom opri asupra acestei clasificări deoarece o considerăm 1mpor- 
tantă din cel puţin două puncte de vedere: 


Pe de-o parte, majoritatea teoriilor criminologice operează cu categori- 
1le de criminalitate sus menţionate, ori fac referire la ele. 


Pe de altă parte, explicarea fiecărei categorii de criminalitate precum şi 
a relațiilor dintre ele permite înţelegerea mai corectă a criminalităţii în 
ansamblu şi avertizează asupra capcanei pe care o poate reprezenta uneori 
statistica pentru criminologie (aspect asupra căruia vom mai reveni). 


Pentru facilitatea înţelegerii am recurs la o reprezentare grafică a celor 
patru categorii de criminalitate la care ne vom referi în continuare (A se 
vedea fig.nr.1) 


26. 1) Criminalitatea reală (C.R.), se referă la ansamblul faptelor 
penale comise efectiv, indiferent dacă ele sunt ori nu sunt cunoscute de 
către vreunul din organele justiţiei penale (poliţie, parchet, instanţă de 
judecată). Această categorie are un grad maxim de generalitate, incluzând 
toate celelalte categorii (v. schema). 


Prin urmare cunoaşterea criminalităţii reale sub diversele sale aspecte 
(amploare, forme, localizare, evoluţie) este de maximă importanţă pentru 
cercetarea criminologică. Din păcate însă, o cunoaştere riguros ştiinţifică a 
acestei categorii nu este posibilă16; din multitudinea faptelor comise, o 
bună parte rămâne întotdeauna necunoscută, din diverse motive. Această 
parte ascunsă reprezintă aşa numita "cifră neagră" a criminalităţii de care 
vom vorbi mai departe. | 


27. 2) Cifra neagră a criminalităţii (C.N.), (“dark number", în litera- 
tura de hmbă engleză şi "le chiffre noir” în cea franceză), reprezintă aşadar 
ansamblul faptelor penale care se comit efectiv, dar care nu ajung la 
cunoştinţa organelor de justiţie penală. 

În reprezentarea grafică pe care am imaginat-o, cifra neagră este locali- 
Zată în zona intermediară dintre criminalitatea reală şi criminalitatea apar- 
entă (C.R. şi C.A.). Rezultă că într-o ecuaţie matematică, am putea exprima 
cifra neagră prin diferenţa dintre criminalitatea reală şi criminalitatea 
aparentă adică: C.N.=C.R.- C.A. 

16) G. STEFANI, G. LEV ASSEUR, R.JAMBU-MERLIN, op.cit., p.52. 

CN. = Cifra neagră 
C.A. = Criminalitate aparentă 
C.L. = Criminalitate legală 

x = faptă penală 


Fig. ] 


28. Factorii care generează cifra neagră sunt numeroşi şi au origine 
diversă. Ei pot fi însă grupaţi în trei categorii principale, care acoperă marea 
majoritate a ipotezelor practice. Aceste categorii sunt: a) abilitatea infracto- 
rilor; b) ineficienţa organelor de cercetare penală; c) "pasivitatea" victimelor. 


29. A) Abilitatea infractorilor presupune comiterea unor fapte penale 
în condiţiile în care urmele matenale şi an alu socialmente periculos 
sunt greu ori imposibil de sesizat, de către organele de cercetare penală. În 
această categorie putem înscrie atât fapte cu caracter patrimonial (spre ex. 
unele operaţii financiare frauduloase bine concepute) cât şi infracţiuni 
împotriva vieţii (spre exemplu un omor disimular într-o sinucidere). 


Atragem atenţia că în aceste cazuri abilitatea infractorilor constă în 
aceea că însăşi fapta nu este descoperită şi nu ajunge deci la cunoştinţa 
organelor de justiţie. Nu trebuie confundată această ipoteză cu cea a unor 
infracţiuni aparente, ajunse deci la cunoştinţa organelor judiciare, dar 
rămase cu autorul neidentificat (aşa-zisele "dosare cu A.N.'). În aceste 
cazuri există deasemenea o anumită abilitate a infractorilor dar ea se 
materializează în aceea că autorii nu pot fi identificaţi de organele judi- 
ciare. Faptele în sine sunt însă cunoscute, în această ipoteză, iar ele vor 
intra în categoria criminalităţii aparente ieşind din zona cifrei negre. 


30. B) Ineficienţa organelor de cercetare penală. Folosim această denu- 
mire generică pentru a ne referi desigur, în primul rând, la organele de poliţie, 
cele cărora le revin atribuţiile cu caracter general în cercetarea penală (conf. 
art.207 c.p.p.). Se adaugă la acestea, organele de cercetare penală speciale 

(art.208 c.p.p.) precum şi parchetul în virtutea atribuţiilor ce revin procuroru- 
lui în conducerea şi controlul activităţii de cercetare penală (art.209 al.1 
C.p.p.) şi în efectuarea urmăririi penale (art.209 al.3 cp.p.). 


Aceleaşi consecinţe cu privire la cifra neagră decurg însă şi din inefi- 
cienţa altor organe cu anumite atribuţii de control în diferite domenii şi care 
au obligaţia legală de a sesiza organele de urmărire penală în cazul con- 
statării unor infracţiuni (cum ar fi spre exemplu garda financiară). 


Ineficienţa la care ne referim poate decurge: a) fie dintr-o organizare 
deficitară a organelor sus amintite, b) fie datorită incompetenţei profesio- 
nale ori c) incorectitudinii unor funcţionari ce îşi desfăşoară activitatea în 
cadrul respectivelor organe. 


a) Organizarea deficitară poate avea la rândul ei surse obiective (lipsa 


de personal, lipsa de mijloace tehnice, cadrul legal necorespunzător etc.) 
ori subiective (repartizarea necorespunzătoare a resurselor umane şi mate- 
riale, alegerea greşită a unor obiective ori priorităţi în activitate etc.) 


Pentru înţelegerea mai exactă a ipotezei la care ne referim putem folosi 
drept exemplu situaţia infracţiunilor cu caracter comercial: Lipsa unor 
controale sistematice, să spunem în zona Pieței X, (datorată numărului 
redus de lucrători sau unei planificări defectuase a activităţii), va face ca o 
seric întreagă de infracţiuni comerciale, comise în zona respectivă, să 
rămână nedescoperite (şi posibil, legat de acestea un lanţ întreg de alte 
fapte.penale precum cele de corupţie, fraudă fiscală etc.). 


b) Incompetenţa profesională la care ne referim se manifestă prin 
incapacitatea funcţionarilor cu atribuţii de cercetare penală de a sesiza, de 


a depista unele fapte penale comise. Pentru înţelegerea ipotezei să revenim 


la exemplul anterior: sigur că dacă Piaţa X este supusă de această dată unui 
control sistematic însă, persoana ori persoanele care asigură acest control 
sunt slab pregătite profesional, incapabile, rezultatul va fi acelaşi pe care 
l-am avut şi în primul caz, când controlul lipsea cu desăvârşire. 


C) În sfârşit problema incorectitudinii unor funcţionari poate viza fie 
aspecte de fermitate fie de corupţie. Şi ca lucrurile să fie clare să "poposim” 
pentru ultima oară în Piaţa X. Există un control sistematic; funcţionarul este 
capabil şi observă comiterea unor fapte penale. Dacă în continuare fie 
datorită lipsei de fermitate (comoditate, indulgență nejustificată etc.) fie 

datorită corupţiei (se lasă mituit) respectivul funcţionar nu întocmeşte 
actele de cercetare penală necesare, rezultatul este acelaşi, ca şi în cazul în 
care controlul nu s-ar fi efectuat. În lipsa unui act oficial de sesizare organul 
de cercetare penală rămâne practic în necunoştinţă de cauză iar toate 
faptele comise vor rămâne în sfera cifrei negre a criminalităţii. 


31. C) "Pasivitatea”" victimelor. Deşi în ordinea prezentării apare pe 
ultimul loc, această categorie de factori are o contribuţie substanţială la 


sporirea cifrei negre. 


Includem în această categorie situaţiile în care persoanele care au 
suferit direct sau indirect o vătămare de pe urma unor fapte penale, nu 
sesizează organelor de justiţie respectivele fapte. 


Natura infracţiunilor susceptibile de a intra în această categorie este 
diversă (furt, înşelăciune, vătămare corporală, viol etc.). Nu are relevanţă 
în ce priveşte cifra neagră, dacă este vorba de fapte pentru care este 
necesară procedura plângerii prealabile (art.279 şi următoarele c.p.p.) ori 
de fapte ce se urmăresc din oficiu. În ambele cazuri ne referim la ipoteza 
în care organele judiciare nu pot afla fapta pe o altă cale (autosesizare, 
denunţ) iar victima, singura care ar putea-o reclama, nu face, acest lucru. 


Motivele care pot sta la baza unei atitudini "pasive" din partea victimei 
sunt extrem de diverse. 


Vom prezenta spre exemplificare două ipoteze a căror frecvenţă poate 
fi bănuită deoarece din când în când fapte de acest gen reuşesc să 
părăsească zona cifrei negre, devenind cunoscute. 


Un prim exemplu se referă la perioada anterioară anului 1989 când erau 
relativ frecvente cazurile în care infractori ori grupuri de infractori, spe- 
cializaţi în sustragerile de bunuri din locuinţe, odată prinşi, mărturiseau 
infracţiuni de furt care nu fuseseră reclamate la poliţie de către păgubaşi. 
Era vorba în general de sustragerea unor sume importante în valută ori a 
anumitor obiecte din aur (în condiţiile în care deținerea unor astfel de valori 
era interzisă prin lege). În aceste cazuri victimele nu erau interesate să 
reclame sustragerile deoarece s-ar fi aflat chiar ele în situaţia de a fi trase 
la răspundere. 


În prezent situaţiile de acelaşi gen sunt probabil mai puţin frecvente, 
însă nu imposibile. Mai există anumite categorii de bunuri a căror deţinere 

este ilegală, după cum mai există şi persoane ce deţin bunuri, a căror 
provenienţă este ilegală, ceea ce în final conduce la aceeaşi atitudine 
"victimele" nu au nici un interes să reclame astfel de pagube. 


Cel de-al doilea exemplu se referă la infracțiunile împotriva vieţii 
sexuale, în particular la viol. În cazul unor astfel de infracţiuni este uşor de 
înţeles de ce, probabil de multe ori, victimele preferă să treacă sub tăcere 
faptele comise împotriva lor. Examinările medico-legale, întrebările incevi- 
tabil "indiscrete” pe parcursul anchetei, publicitatea procesului penal, 
teama faţă de reacţia soţului, prietenului ori a rudelor mai mult sau mai 
puţin apropiate etc., creează fiecare în parie şi toate împreună un efect 
"descurajator” asupra victimei. Şi în legătură cu astfel de infracţiuni nere- 
clamate, se întâmplă uneori să fie făcute destăinuiri de către infractori 
cercetaţi pentru fapte similare, ceea ce ne permite să bănuim că o bună 
parte din violurile comise rămân pentru totdeauna în zona cifrei negre a 
criminalităţii. 

În afara celor trei cătegorii de facto susamintite cifra neagră poate 
avea şi alte surse. Odată cu problema identificării acestor surse cercetarea 
criminologică şi-a pus şi problema evaluării cifrei negre. 


32. Posibilităţile de evaluare a cifrei negre. Existenţa cifrei negre a 
criminalităţii a fost pusă în evidenţă odată în primele estimări cantitative 
ale fenomenului criminal, estimări ce au aparţinut "Şcolii cartografice" 
reprezentată de Quetelet şi Guerry (vezi infra 129). Mai mult, Quetelet a 
formulat o ipoteză potrivit căreia există un raport invariabil între in- 
fracţiunile cunoscute şi cele totale, necunoscute, de unde rezultă că cifra 
neagră creşte ori descreşte în aceeaşi proporţie cu criminalitatea aparentă. 
Această ipoteză a avut darul "să-i liniştească pe statisticieni" 17, deoarece 
în conformitate cu ea, cifra neagră nu ar fi viciat estimările cantitative cu 
privire la criminalitate. 


Lucrurile nu stau însă întocmai aşa, şi pentru a ne da seama este suficient 
să ne imaginăm variaţia uneia dintre categoriile de factori care generează 
cifra neagră, analizate anterior. Astfel, spre exemplu, dacă printr-o mai bună 
organizare şi prin perfecţionarea calităţii profesionale a lucrătorilor, organele 
de cercetare penală îşi sporesc activitatea de depistare a unor fapte penale, 
sigur că în mod corelativ cifra neagră va fi în scădere. Sub diferite forme ŞI 


17) J. PINATEL: "La soci€t€ criminogene" Ed. CALMANN-LEV Y, 1971, p.170. 

în diferite limite, toţi factorii ce influenţează cifra neagră pot varia, antrenând 
modificări ale acesteia fără a fi obligatoriu să regăsim modificări direct 
proporționale, la nivelul criminalităţii judecate18. 


In aceste condiţii s-a impus necesitatea găsirii unor soluţii pentru 
evaluarea cifrei negre. 


33. Cercetarea criminologică foloseşte în principal două tehnici pentru 
a determina valoarea necunoscutei din ecuaţia criminalităţii: anchetele de 
auto-confesiune şi anchetele de victimizare. După cum arată însăşi denu- 
mirea acestor anchete, primele se adresează potenţialilor delincvenţi, iar 
celelalte potenţialelor victime. | 


În primul caz se regrupează o anumită categorie de populaţie şi pe baza 
unor chestionare personale se încearcă stabihrea numărului de infracţiuni 
comise şi rămase nedescoperite. Bineînţeles că o primă condiţie de reuşită 
a unci astfel de anchete este asigurarea totală a secretului identităţii, 
deoarece în fapt se cere mărturisirea propriilor infracțiuni. 


În cazul anchetelor desfăşurate în rândul potenţialelor victime, tot pe 
baza chestionarelor se încearcă aflarea infracțiunilor suferite de persoanele 
în cauză, fără ca faptele respective să fie reclamate sau să ajungă în vreun 
alt fel la cunoştinţa organelor de justiţie. | 


Prioritatea utilizării ambelor tehnici revin S.U.A. 


Astfel prima anchetă de auto-confesiune a avut loc în anul 1947 la New 
York, iar prima anchetă de despitare a cifrei negre cu ajutorul victimelor a 
avut loc în anul 1965 tot în S.U.A.19 


Ulterior asemenea anchete au fost efectuate şi în unele țări europene (An- 
gha, Germania, Olanda etc.) şi s-a încercat în permanenţă perfecţionarea lor. 


În pofida tehnicilor din ce în ce mai bine puse la punct, anchetele în 


cauză nu pot oferi, din păcate, decât o "evaluare foarte imprecisă a cifrei 


negre"20. Chiar şi în aceste condiţii însă anchetele de auto-confesiune şi 
cele de victimizare nu trebuiesc abandonate. Pe de-o parte indicaţiile de 
evaluare, chiar imprecise, pot oferi o imagine cantitativă a criminalităţii 


18) În acelaşi sens, a se vedea: G. STEFANI, G. LEVASSEUR, R. JAMBU- 
MERLIN, op.cit., p.56. 

19) J. PINATEL: "La sociât€ criminogene", op.cit., p.171 şi urm. 

20) R. GASSIN, op.cit., p.124. 

nedepistate (ceea ce este oricum mai bine decât nimic), iar, pe de altă parte, 
anchetele cuprind şi indicaţii calitative, referitoare la sursele cifrei negre 
ceea ce poate conduce la unele ameliorări din această perspectivă. Astfel, 
spre exemplu, aşa cum s-a reţinut în literatura de specialitate: "cercetarea 
americană a arătat că în 58% din cazuri victimele nu au informat poliţia 
deoarece au estimat că aceasta din urmă ar fi fost neputincioasă sau că nu 
ar fi vrut să fie deranjată sau că depistarea infractorului nu ar fi avut 
succes"Zl. Dezvăluirea unor astfel de surse subiective şi "tratarea" lor 
poate duce la diminuarea cifrei negre, dacă nu la cunoaşterea ei cu precizie. 


Dintre faptele aflate la un moment dat în zona cifrei negre unele reuşesc 
câteodată să se facă "auzite", adăugându-se celor cunoscute de la început 
de organele de justiţie şi formând astfel următoarea categorie, cea a crimi- 
naltăţui aparente. | 


34. 3) Criminalitatea aparentă (sau relevată) (C.A.) reprezintă totali- 
tatea faptelor cu aparenţă penală ajunse la cunoştinţa organelor de justiţie. 


Căile prin care justiţia ia la cunoştinţă despre comiterea unor asemenea 
fapte sunt cele prevăzute de lege: 


Modalitatea principală constă în sesizarea organelor de urmărire pe- 
nală. Astfel, potrivit dispoziţiilor procedurale: "Organul de urmărire penală 
este sesizat prin plângere sau denunţ, ori se sesizează din oficiu când află 
pe orice cale că s-a săvârşit o infracţiune" (art.221 al.1 c.p.p.). O modalitate 
aparte de sesizare a organelor de urmărire penală este cea a plângerii 
prealabile (art.221 a1.2 c.p.p.). 


Există şi posibilitatea, în cazuri limitativ prevăzute de lege, ca faptele 
să fie sesizate direct instanţei de judecată, prin plângerea, prealabilă 
(art.279 a].2 lit.a c.p.p.). 


În conformitate cu aceste dispoziţii şi cu atribuţiile ce revin fiecăruia 
dintre organele de justiţie penală, potrivit legii, faptele ce vor intra în 
categoria criminalităţii aparente sunt înregistrate în marea majoritate a 
cazurilor (pentru prima dată) la organele de poliție, uneori la parchete şi în 
mod excepţional la instanţele de judecată. Această distincţie este impor- 
tantă deoarece presupune că o evaluare cantitativă corectă a criminalităţii 
aparente necesită luarea în calcul a datelor statistice aparţinând tuturor 
celor trei categorii de organe amintite. 


21) ]. PINATEL: "La sociât€ criminogene", op.cit., p.172. 

Am putut constata cu ocazia analizării cifrei negre de ce o parte din 
faptele comise în realitate nu ajung să pătrundă în zona criminalităţii 
aparente, rămânând necunoscute. Am stabilit astfel ceea ce diferențiază 
criminalitatea aparentă de criminalitatea reală. 


35. Vom stabili acum ceea ce diferenţiază criminalitatea aparentă de 
criminalitatea judecată, adică vom analiza pe scurt motivele pentru care o 
parte din faptele relevate nu ajung să fie judecate ori să se pronunţe în 


legătură cu ele o hotărâre de condamnare. 


După cum lasă să se întrevadă şi denumirea ei, criminalitatea aparentă 
cuprinde toate acele fapte care, cel puţin într-o fază incipientă, prezintă o 
aparenţă penală. Dacă această aparenţă se confirmă ori nu şi deci dacă 
avem sau nu de a face cu o infracţiune care atrage răspunderea penală, este 
datoria organelor judiciare de a stabili. Aceasta presupune uneori un volum 
mare de muncă, pricepere şi nu în ultimul rând timp. La această operaţie 
contribuie atât organele de cercetare şi urmărire penală cât şi, atunci când 
cauzele ajung în faţa lor, instanţele de judecată. 


În multe cazuri, după administrarea probelor necesare, organele judi- 
ciare pot ajunge la concluzii contrare aparenţei iniţiale. Astfel se poate 
constata că: fapta nu există, fapta nu este prevăzută de legea penală; 
lipseşte unul din elementele constitutive ale infracţiunii etc. (a se vedea 
art.10 ht.a-e c.p.p.). 


În alte situaţii, faptele în sine se confirmă, însă se constată în acelaşi 
timp şi existenţa unor împrejurări care, nu permit tragerea la răspundere 
penală cum ar fi: lipsa plângerii prealabile, intervenţia amnistiei, decesul 
făptuitorului etc. (a se vedea art.10 lit.f-j c.p.p.). 


Toate situaţiile arătate mai sus precum şi altele care nu au mai fost.menţio- 
nate reprezintă cazuri în care punerea în mişcare sau exercitarea acţiunii 
penale este împiedicată şi sunt prevăzute expres de lege (art.10 c.pp.). 


Când constatarea vreunuia din cazurile prevăzute de art. 10 c.p.p. se face 
mai înainte ca urmărirea penală să fi fost începută procurorul va da o 
soluţie de neîncepere a urmăririi penale (cu excepţia cazului în care fapta 
nu prezintă gradul de pericol social al unei infracţiuni - art.10 lit.b1 - când 
se va da o soluţie de scoatere de sub urmărire penală). Dacă urmărirea 
penală se află în curs procurorul va dispune după caz: fie scoaterea de sub 

urmărire penală (pentru situaţiile de la art.10 lit.a-e); fie încetarea urmăririi 


penale (în cazurile prevăzute în art.10 lit.f-j). 


În sfârşit dacă în momentul constatării cauza se află deja în faţa instanţei 


de judecată, aceasta va pronunţa după caz: fie achitarea (art.10 lit.a-e), fie 
încetarea procesului penal (art.10 ht.f-j). 


Putem deci concluziona că un prim motiv pentru care unele fapte rămân 
în zona criminalităţii aparente, îl reprezintă constatarea vreunuia din 
cazurile în care punerea în mişcare sau exercitarea acţiunii penale este 
împiedicată. 


Cel de-al doilea motiv îl reprezintă neidentificarea autorilor pentru o 
serie de fapte penale. In aceste cazuri se constituie aşa zisele dosare cu 
autor necunoscut sau A.N.-uri, despre care am mai amintit. 


Ca şi în cazul nedescoperirii faptei dosarele cu A.N. îşi au sursa fie în 
abilitatea infractorilor, fie în erorile de investigare sau, mai des, în con- 
jugarea acestor două elemente. Nu revenim asupra acestor aspecte 
deoarece ele au fost analizate pe larg în contextul cifrei negre. 


Atragem însă din nou atenţia (deoarece confuzia este frecventă) că 


dosarele cu A.N. nu fac parte din cifra neagră ele reprezintă fapte sesizate, 
apar în estimările statistice şi aparţin deci criminalităţii aparente. 


În sfârşit faptele sesizate de către organele judiciare, care nu întâmpină 
nici unul din "obstacolele" menţionate mai sus, au doar o existenţă 
pasageră în zona criminalităţii aparente, ele încheindu-şi parcursul în zona 
criminalităţii legale. | 


36. Criminalitatea legală (sau judecată) (C.L.), reprezintă ultima dar 
şi cea mai restrânsă din categoriile analizate. Se includ aici toate faptele 
penale pentru care s-a pronunţat-o hotărâre judecătorească de condamnare, 
definitivă. 

„Rezultă că nu toate cazurile ajunse pe rolul instanţelor de judecată vor 
intra în această categorie. Din acest punct de vedere denumirea "criminali- 
tate judecată" este improprie şi poate genera confuzii. Menţionăm de aceea 
încă odată că hotărârile prin care se pronunţă achitarea inculpatului ori 
încetarea procesului penal rămân în sfera criminalităţii aparente, aşa după 
cum a rezultat când am analizat respectiva categorie. 


La o primă vedere criminalitatea legală ar reprezenta indicatorul cel mai 
veridic în estimarea criminalităţii, garanţia fiind dată de condamnarea 
definitivă. 


După cum a rezultat însă, deja, din analiza celorlalte categorii de. 
criminalitate, lucrurile nu stau de loc aşa. Criminalitatea legală este tribu- 
tară faţă de toate "dereglările” survenite până ce cauzele să ajungă în 
instanţă şi în plus, faţă de cele ce pot interveni în timpul judecății. Astfel, 
pe de-o parte lipsesc din tabloul criminalităţii faptele comise dar nedesco- 
perite, cele pentru care în mod nejustificat s-a dat o soluţie de ncurmărire 


şi cele unde s-a dispus în mod greşit achitarea inculpatului; pe de altă parte 


sunt incluse în mod artificial cazurile de condamnare definitivă nejustifi- 
cate (erorile judiciare). 

Ca o concluzie la toate cele arătate în legătură cu clasificarea obiectivă se 
impune următoarea constatare: pentru evaluarea cât mai corectă posibil a 
criminalităţii trebuie avute în vedere toate categoriile examinate mai sus, 
cunoscând particularităţile fiecăreia în parte şi conexiunile existente între ele. 


În finalul acestei secţiuni, prin reunirea tuturor elementelor analizate 
putem stabili configuraţia fenomenului criminal. 


37. Fenomenul criminal. Crima ca fenomen individual, incluzându-l 
pe criminal ca agent indispensabil, precum şi crima ca fenomen colectiv, 
respectiv criminalitatea, în sensul în care aceste noţiuni au fost explicate 
anterior, pot fi regrupate sub denumirea de fenomen criminal. 


Fenomenul criminal astfel înțeles reprezintă primul obiect al cercetării 
criminologice. 


„Secţiunea a II-a 


„Practica anti-criminală 
(al doilea obiect al cercetării criminologice) 


38. $2.7. Criminologia ştiinţă teoretică şi practică 


In logica expunerii se impune la acest moment o paranteză legată de 
controversa privind caracterul criminologiei: dacă aceasta este o ştiinţă 
teoretică sau este o ştiinţă practică? 


Disputa pleacă de la împărţirea filozofică a ştiinţelor, în general, în 
ştiinţe teoretice (sau pure, sau fundamentale) pe de- o parte şi ştiinţe 
practice (sau tehnice, sau aplicative), pe de altă parte. 


In linii mari, această împărţire se referă la natura şi scopul cunoaşterii, 
la metodele folosite: 


În timp ce ştiinţelor teoretice le este specifică cercetarea fundamentală 
ce are ca scop cunoaşterea în sine a obiectului de. studiu, ştiinţele practice 
sunt caracterizate printr-o cercetare aplicativă, având drept finalitate o 
cunoaştere utilitară. 


Vom prezenta pe scurt controversa în cauză, deoarece ne va ajuta să 
punem în evidenţă existenţa celui de-al doilea obiect al cercetării crimi- 
nologice. | | 

O primă categorie de Opinii consideră criminologia drept o ştiinţă 
fundamentală ori teoretică având prin urmare ca obiect cercetarea feno- 
menului criminal în sine22. În această variantă, de ştiinţă pură, criminolo- 
gia este indiferentă la aplicaţiile practice care ar putea decurge din 
rezultatele cercetărilor sale. 


De cealaltă parte a "baricadei" se află opiniile potrivit cărora cadrul 
criminologiei se reduce la cercetarea aplicativă; nu există criminologie în 
condiţiile în care nu există perspective terapeutice. În acest sens s-a afir- 


22) n legătură cu aceste opinii, a se vedea R. GASSIN „op.cit., p.40, unde se fac 
referiri cu privire la doi dintre susţinătorii lor: P.CUCHE şi H.LEVY-BRUHL. 

mat: "criminologia nu poate fi definită prin ea însăşi ci numai în raport cu 
ceea ce realizează"; "criminologia este şi nu poate fi decât o terapeutică 
particulară"23. 


39. Ca de obicei, între două extreme există şi o cale de mijloc. Astfel, 
într-un remarcabil studiu epistemologic, profesorul Giacomo Canepa re- 
marca dubla finalitate a cercetării criminologice ceea ce presupune: 


"a) de o parte cercetarea cauzelor comportamentului antisocial şi, în 


" consecinţă, studiul problemelor în sine, independent de utilizarea practică 


a rezultatelor (cercetare fundamentală); 


b) de cealaltă parte, programarea metodelor adecvate pentru prevenirea 
şi tratamentul comportamentului antisocial şi, în consecinţă, studiul 
problemelor urmărite în scopul utilizării practice a rezultatelor (cercetarea 
aplicativă)"24. 

Acelaşi autor remarcă încă în continuare că în cazul criminologiei 
distincţia dintre cele două tipuri de cercetare nu este absolută deoarece: 
"soluţia unei probleme puse de cercetarea fundamentală poate deseori 
constitui obiectul unei alte investigaţii în domeniul cercetării aplicative"25. 


În scopul de a justifica dubla finalitate şi implicit dublul caracter al 
cercetării criminologice, în literatura de specialitate s-a apelat deseori la o 
comparaţie sugestivă între criminologie şi medicină. S-a remarcat astfel că: 
"Cercetarea cauzelor crimei oferă aceeaşi utilitate imediată ca cea a 
cauzelor unei maladii în medicină: ea permite o mai bună cunoaştere a 
tratamentelor apte să vindece răul. Potrivit acestei maniere de a vedea 
lucrurile, criminologia devine, în acelaşi timp, o ştiinţă pură (S.a.) şi O 
ştiinţă aplicativă (s.a.)"26. 

În realitate această dispută pe care Ferri ar fi caracterizat-o drept un 
"bizantinism", îşi are răspunsul în chiar preocupările concrete ale cercetării 
criminologice. Astfel, se poate remarca faptul că de la primele cercetări cu 
caracter ştiinţific realizate în criminologie, s-a pus problema găsirii unor 

23) FDADOGNEIT: "Science et criminologie" în "L"Equipement en criminologie" 
(Actes du XIV e Cours International de Criminologie) - Ed. Masson, Paris, 1965, 
p.525; citat de G. CANEPA, RDPC nr.8/1971, p.764. 

24) G. CANEPA: "L'Epistemologie et la recherche criminologique" în RDPC 
nr.8/1971, p.764. 


25) Idem, G. CANEPA. | 
26) R.VOUIN et J.LEAUTE: "Droit penal et criminologie” Ed. PUF 1956,p22. 


soluţii practice de limitare a fenomenului criminal, şcoala pozativistă fiind 
exemplul cel mai sugestiv în acest sens. 


Cercetarea fenomenului criminal doar ca un scop în sine ar fi lipsită de 
sens; aplicaţiile practice pe care criminologia le poate degaja sunt singurele 
care justifică efortul de cunoaştere a realităţii criminale. 

În acest sens în. doctrina criminologică recentă se remarcă pe bună 
dreptate că: "Opinia care vede în criminologie o ştiinţă în acelaşi timp 
teoretică şi practică pare a fi singura satisfăcătoare: ea singură, în fapt, ia 
în considerare natura particulară a obiectului său, fenomenul criminal 
înţeles ca rău social care atrage lupta împotriva lui în scopul de a-l indigui 
şi a-l refula"27. 


Acest dublu caracter al criminologiei antrenează dublarea obiectului 
cercetării criminologice; apare pe lângă obiectul "originar", respectiv feno- 
menul criminal, cel de-al doilea obiect pe care îl vom numi practica 
anti-criminală, şi pe care vom încerca să-l explicăm în cele ce urmează. 


40. $2.2. Practica anti-criminală 


Pentru desemnarea laturii aplicative a cercetării criminologice în litera- 
tura de specialitate întâlnim formulări diverse precum: prevenirea şi com- 
baterea fenomenului criminal, prevenirea şi tratamentul comportamentului 
antisocial, reacția socială contra crimei, mijloacele de lupte împotriva 
criminalităţii etc. 

Toate aceste denumiri, mai mult ori mai puţin diferite vizează, în 
principiu, aceleaşi preocupări practice legate de fenomenul criminal. 


41. Pentru a înţelege în ce constau aceste preocupări practice vom 
apela la sistematizarea ce pare a fi cea mai completă şi de actualitate. 


Astiel, în literatura de specialitate s-a formulat opinia28 potrivit căreia 
în "lupta" împotriva criminalităţii sunt utilizate în concret două categorii de 
mijloace: 

a) mijloacele juridice, în care intră totalitatea normelor de drept ce 
contribuie direct sau mai puţin direct la combaterea fenomenului criminal 


27) R. GASSIN, op.cit., p.40. 
-28) A se vedea R. GASSIN, op.cit., p.69. 


(în principal dreptul penal în sens larg, deci şi procedura penală, dar şi alte 
dispoziţii legale: civile, administrative etc.) 

b) mijloacele empirice, unde sunt incluse "practicile instituţionale" 
(poliţie, parchet, instanţe. de judecată, penitenciare etc.) care au ca scop 
combaterea şi prevenirea criminalităţii. 

Prin combinarea celor două categorii de mijloace rezultă în practică trei 
"domenii principale" de luptă contra criminalităţii: 

1) domeniul dreptului penal şi al aplicărilor lui concrete; 2) domeniul 
tratamentului delincvenţilor şi 3) domeniul prevenirii criminalităţii. 


42. În total acord cu opinia exprimată putem adăuga că cele trei 
domenii alcătuiesc un ansamblu unitar, un sistem având ca finalitate 
stăpânirea fenomenului criminal. Înțelegem prin termenul de stăpânire 
reunirea atributelor proprii fiecăruia din cele trei domenii respectiv: com- 
baterea pe cale penală, tratarea delincvenţilor, şi prevenirea criminalităţii. 


Ar mai fi de adăugat doar că interesul şi vocaţia de a stăpâni fenomenul 
criminal aparţine statului şi de aceea, în mod firesc tot sistemul de care 
aminteam anterior este creat şi pus în mişcare, într-un cuvânt aplicat, printr-o 
voinţă statală, printr-o decizie de politică anti-criminală (vezi infra 92) 


43. Având în vedere cele arătate mai sus dispunem de toate elementele 
necesare pentru definirea noţiunii ce ne interescază: 


Practica anti-criminală reprezintă sistemul mijloacelor aplicate de 
către stat în scopul stăpânirii fenomenului criminal. 


În sensul stabilit prin definiţia de mai sus, practica anti-criminală 
constituie cel de-al doilea obiect al cercetării criminologice. | 


AA, La încheierea acestui prim capitol putem nota în concluzie: 


Distingem două obiecte ale cercetării criminologice, în concordanţă cu 


" dubla finalitate a acestei cercetări: 


1. Fenomenul criminal; 


2. Practica anti-criminală. 


CAPITOLUL II 


MODALITĂŢI DE CUNOAȘTERE; 
PROCEDEE; FINALITATE ÎN CERCETAREA 
CRIMINOLOGICĂ 


45. Problematică 


După ce am stabilit într-un prim capitol care este obiectul cercetării 
criminologice, vom încerca să desluşim în continuare: cum (din ce pers- 
pective) se urmăreşte cunoaşterea respectivului obiect; care sunt metodele 
şi tehnicile utilizate şi care este scopul cercetării criminologice. 


Istoria de până acum a criminologiei reprezintă o succesiune de 
abordări din perspective diverse ale fenomenului criminal: biologică, 
sociologică, psihologică, psihiatrică, psihanalitică, genetică etc. 

Este normal ca fiecare din abordările enumerate să fi încercat 
cunoaşterea fenomenului criminal din perspective proprii, utilizând me- 
tode şi tehnici de cercetare specifice. Toate aceste eforturi, aparent etero- 
genc, au însă un element comun: finalitatea cercetării criminologice. 


46. Pian 


Prezentul capitol va cuprinde prin urmare trei secţiuni după cum urmează: 
S1. Modalităţi de cunoaştere în cercetarea criminologică; 
S2. Procedee în cercetarea criminologică; 


$3. Finalitatea cercetării criminologice. 


Secţiunea 1] 


Modalităţi de cunoaştere în cercetarea criminologică 


47. Preocupările cercetării criminologice variază în funcţie de epocă, 
de categoriile de specialişti (medici, sociologi, jurişti etc.), de fragmentarea 
obiectului de studiu (crimă, criminal, criminalitate), ba chiar şi de conjunc- 
tura socio-politică. | 

În acest context inventarul modalităţilor de cunoaştere se poate întocmi 
după criterii diverse. Vom folosi în continuare un criteriu relativ cro- 
nologic, pe care îl considerăm util pentru înţelegerea ulterioară a teoriilor 
etiologice, prezentate la rândul lor după un criteriu asemănător. 


A8. $1.1. Cunoaşterea descriptivă 


Primele preocupări cu caracter ştiinţific în domeniul criminolo giei29 au 
fost de natură descriptivă şi au avut ca obiect criminalitatea. Este vorba în 
principal de evaluări cantitative şi în aceste circumstanţe nu este de mirare 
că: "primii savanţi care s-au aplecat asupra fenomenului delincvenţei au 
fost matematicieni care au utilizat statisticile criminale. Condorcet a lansat 
ideea unei «matematici sociale»; Quctelet, matematician şi astronom, s-a 
ambiţionat să formuleze o «mecanică socială» care a reprezentat corespon- 
dentul «mecanicii celeste» a lui Laplace"30. 


Cunoaşterea descriptivă utilizează categorii precum: volumul, structura 
şi dinamica fenomenului criminal colectiv. 


49. Volumul criminalităţii reprezintă o evaluare strict cantitativă refe- 
rindu-se la numărul total de fapte penale comise. Este vorba, desigur, de 
criminalitatea aparentă sau de cea legală, singurele în măsură a fi quantifi- 
cate cu oarecare precizie; volumul criminalităţii reale poate fi cel mult 
aproximat pe baza unor indicii asupra cifrei negre (vezi supra 33) 


5. Structura criminalităţii presupune o delimitare a acesteia în funcţie 
de diversele categorii de fapte penale ori alte criterii (vezi clasificarea 


29) Facem abstracţie aici de unele constatări din domeniul frenologici şi al psihia- 
triei care au atins doar în mod adiacent fenomenul criminal (vezi infra 147 şi 148). 
30) G. STEFANI, G. LEVASSEUR, R. JAMBU-MERLIN, op.cit., p.39. 

subiectivă supra 24). Este vorba şi aici de o evaluare cantitativă deoarece: 


are la bază comparații numerice. Având în vedere însă intervenţia unei 
opţiuni în ce priveşte stabilirea diverselor categorii putem considera că în 
cazul structurii apare o formă incipientă de cunoaştere calitativă. 


51. Dinamica privitoare la criminalitate se referă la evoluţia şi variaţia 
acesteia în timp şi spaţiu. 


Evoluţia în timp a criminalităţii comportă la rândul ei trei tipuri de 
descriere: 


a) tendinţele pe termen lung (ceea ce corespunde noţiunii de «trend» 
utilizată în literatura de limbă engleză). 


b) variațiile sezoniere şi 


c) mişcările accidentale (datorate unor evenimente excepţionale cum ar 
fi starea de război, catastrofele naturale etc.) 


Variația în spaţiu a criminalităţii poate fi estimată în funcţie de diferitele 
"teritorii" luate ca termeni de comparaţie, fie în sens pur geografic fie în 
sens statal, administrativ (diferente nord-sud, est-vest, diferenţe între state, 
între continente etc.) 


52. Descrierea dinamicii prezintă un grad mai mare de complexitate în 
raport cu volumul şi structura, implicând deja, uneori o cunoaştere calita- 
tivă a fenomenului. 


Este cazul descrierii "trendului" unde simplele aprecieri numerice nu 
mai sunt suficiente, ci: "Trebuie în fapt corijate aceste date «naive», ținând 
cont de două feluri de factori de perturbare: factorii intrinseci statisticii care 
consistă în schimbări sau variaţii ale sistemului de înregistrare a criminali- 
tăţii, factorii extrinseci statisticii care rezultă din diverse fenomene ineren- 
„te funcţionării sistemului de justiţie penală: schimbări ale legislaţiei penale, 
modificări în nivelul de activitate al serviciilor de poliţie ca şi în atitudinile. 
victimelor faţă de reclamaţie, variațiile în sistemul de urmărire al 
parchetelor, severitatea condamnărilor şi aplicarea sancţiunilor penale"31. 


53. Cunoaşterea descriptivă este nu numai din punct de vedere cro- 
nologic o primă etapă în cercetarea criminologică. Ea este o primă etapă 
31) R. GASSIN, op.cit., p.134. 

necesară şi celorlalte modalităţi de cunoaştere, fiind astfel o permanenţă în 
cercetarea criminologică. 

Perfecţionarea tehnicilor de calcul şi de înregistrare a datelor, iata 
din ce în ce mai eficientă a ordinatorului permit o evoluţie continuă a 
cunoaşterii descriptive şi, indirect, a celorlalte modalităţi de cunoaştere, 
printre care cea cauzală. | 


54. $1.2. Cunoaşterea cauzală 

Cunoaşterea cauzală, sau etiologia criminală vizează, după cum şi 
denumirea o indică, aflarea cauzelor, condiţiilor şi factorilor care deter- 
mină sau favorizează fenomenul criminal. 

Apariţia preocupărilor etiologice poate fi pusă în relaţie cu apariţia 
şcolii pozitiviste italiene. Acest moment coincide la rândul său cu 'acor- 
darea" de către specialişti a statutului ştiinţific criminologiei (se consideră, 
în general, că cercetările anterioare au avut cel miult un Caracter SemI- 
ştiinţific şi până ia apariţia pozitivismului nu se poate vorbi, deci, despre o 
ştiinţă a criminologiei. 

Pe bună dreptate, aflarea cauzelor fenomenului criminal a reprezentat un 
pas înainte în studierea acestuia, de această dată este vorba despre o 
cunoaştere calitativă, iar metodele utilizate sunt pe măsura scopului urmărit. 

Cunoaştere cauzală poate fi divizată: pe de-o parte, în funcţie de 
fragmentul obiectului de cercetare care se doreşte a fi cunoscut (etiologia 
crimei ca fenomen individual şi etiologia crimei ca fenomen colectiv), pe 
de altă parte, în funcţie de direcţia preponderentă a cercetărilor (biolo gICĂ, 
psihologică, sociologică). 

Abordările etiologice diverse au antrenat încă de la început caracterul 
multidisciplinar al criminologiei care s-a constituit prin contribuţia cer- 
cetărilor efectuate în alte domenii ştiinţifice: biologie criminală, sociologie 
criminală, psihologie criminală. 

În aceste condiţii cercetarea cauzală a scos în evidenţă existenţa unor 
factori de natură extrem de diversă care acţionează asupra fenomenului 
criminal, aşa cum se va putea constata cu prilejul analizei teoriilor etiologice. 


4l 


Este de remarcat însă că, analiza factorilor cauzali ŞI în general 
cunoaşterea eiiologică nu este posibilă decât dacă pleacă de la o imagine 
cât mai clară a fenomenului criminal. În acest sens ea se află în contact 
permanent cu cunoaşterea descriptivă. 


55. Pe de altă parte, se impune precizarea că şi în cazul unor abordări 
aparent total diferite ale fenomenului criminal, cunoaşterea cauzală are un 
anumit rol, ce nu este neglijabil. Ne referim la aşa numita "criminalogie a 
reacției sociale” care în principiu refuză a lua în discuţie aspectele eti- 
ologice. Principalul curent al acestei orientări, interacţionismul, consideră 
că ceea ce trebuie să intereseze în legătură cu fenomenul criminal (se 
foloseşte de fapt noţiunea mai largă de devianţă) nu este actul în sine ci 
procesele prin care societatea "lipeşte eticheta de deviant" anumitor indi- 
Vizi şi maniera în care aceştia reacţionează la respectiva "stigmatizare". 
Pornind de la această idee se ajunge la concluzia că: "grupurile sociale 
creează devianţă instituind norme a căror transgresiune constituie devian- 
ță, aplicând aceste norme anumitor indivizi şi etichetându-i ca devianţi"32. 


După cum se poate însă constata chiar şi din textul citat, teoriile 
interacţioniste se fundamentează în ultima instanță tot pe o cunoaştere 
cauzală chiar dacă este vorba de această dată de o ctiologie diferită de cea 
obişnuită, în sensul că factorii generatori se află în interiorul mecanismelor 
grupurilor sociale. | 


Al] 


Revenind la cunoaşterea cauzală “tradiţională” mai precizăm că aceasta 
a dominat în cercetarea criminologică până în jurul anilor '50 când o nouă 
modalitate de cunoaştere prinde contur: cunoaşterea dinamică. 


56. $1.3. Cunoaşterea dinamică 


Cunoaşterea dinamică. Prin cunoaşterea dinamică se urmăreşte 
înţelegerea proceselor ce însoțesc "trecerea" la actul criminal, mecanis- 
mele interne ale acestuia. Este o cunoaştere calitativă ce tinde la explicarea 
conduitei criminale printr-o succesiune de etape, având o logică proprie. 


Iniţial cunoaşterea dinamică a apărut ca o completare a cunoaşterii 
ctiologice, "trecerea la act" fiind o consecinţă a acumulării şi combinării 
ii. ani Puia n nic d tati 
| 32) H.S. BECKER: "Outsiders" Ed." A.M.Mâtaili€, Paris, 1985, (Traduit de 
l'americain par J]. P. Briand et G.M.Champoulie) p.32. 

e RER TI răctori cauzali. Este spre exemplu cazul ul COMpor- 
„sent criminal conceput de ]. Pinatel pentru care, fiecare etapă a conduitei 
criminale este pusă în relaţie cu una din componentele personalităţii infrac- 
torului, aceasta din urmă explicabilă prin intervenţia unor factori cauzali 
(vezi infra 209). | 

Ulterior explicaţiile dinamice s-au constituit într-un front antidetermi- 
nist şi antietiologic, rezultând ceea ce se denumeşte în literatura de spe- 
cialitate (criminologia dinamică ori criminologia trecerii la act). 

Această nouă modalitate de cunoaştere este interesată de conduita 
criminală ca acțiune izolată, pe care o consideră o realitate bine individu- 
alhzabilă în viaţa autorului, distinctă de celelalte acte realizate de acesta. 
Abordată din această perspectivă conduita criminală este suscceptibilă de 
o explicaţie în sine, independentă de trecutul infractorului, de factorii 
endogeni ori exogeni care ar fi putut acţiona asupra acestuia, înainte de 
momentul trecerii la act353. 

Explicaţiile bazate pe cunoaşterea dinamică folosesc în schimb cate-. 
gorii economice precum: eficienţă, raționalitate, oportunitate, utilitate fi- 
nalitate etc. 

Este, spre exemplu, şi cazul uneia dintre cele mai recente explicaţii de 
acest gen, întitulată: “analiză strategică”, sintetizată foarte sugestiv de 
însuşi autorul ei: "Analiza strategică concepe delictul ca pe un coinpor- 
tament orientat spre rezultate, având raționalitatea sa proprie, ținând cond 
de oportunitățile care se oferă actorului (în sens de autor, realizator al 
actului n.n.) şi de conduita adversarilor săi"3%. 


Teoriile rezultate din cunoaşterea dinamică reprezintă fiecare în parte, 
mai mult sau mai puţin, ceea ce autorul "analizei strategice" denumea: "O 
respingere a lui Lombroso în favoarea lui Beccaria"35. Se repune astfel în 
discuţie, indirect cel puţin, problema "lberului arbitru” (vezi infra 168) 
ceea ce implică o anumită opţiune vis-a-vis de practica anti-criminală. 

În acest fel se pătrunde deja în domeniul cunoaşterii axilogice, ultima 
din modalităţile analizate. 


33) A se vedea în acest sens: R. GASSIN, op.cit., p.12 şi 202. 
34) M. CUSSON: "Delinguants pourquoi?" Ed. Armand Colin, 1981, p.64. 
35) Idem M. CUSSON. 

5]. $1.4. Cunoaşterea axiologică 


Această modalitate de cunoaştere se referă la cel de-al doilea obiect au | 


cercetării criminologice. Ea presupune stabilirea, după criterii ştiinţifice, a 
valorii mijloacelor aplicate în lupta împotriva fenomenului criminal, altfel 
spus, evaluarea ştiinţifică a practicii anticriminale. 


Aşa cum am stabilit anterior (vezi supra 41) în zona practicii anticrimi- 
nale acţionează o serie de mijloace juridice şi empirice. Crearea şi punerea 
în mişcare a acestor mijloace reprezintă un act de voinţă politică. În aceste 
condiţii atât legea penală, cât şi instituţiile chemate să o aplice răspund 
unor criterii de politică anticriminală, care, nu întotdeauna ţin cont de 
rezultatele cercetărilor ştiinţifice relative la fenomenul criminal (consta- 
tarea este valabilă şi pentru celelalte domenii ale practicii anticriminale: 
tratamentul delincvenţilor şi prevenirea extrapenală). 


Astfel dacă urmărim, spre exemplu, dezbaterile parlamentare privind 
unele reforme legislative în domeniul dreptului penal (fie modificarea ori 
abrogarea unor fapte deja sancţionate, fie incriminarea unor fapte noi) vom 
constata că sunt luate în discuţie o serie întreagă de considerente, nu numai 
extracriminologice, dar şi extrapenale precum: conjunctura economico- 
socială internă, aspecte de ordin financiar-bugetar (ex. costurile implicate 
de o anumită incriminare), aspecte tehnico-materiale (ex. capacităţile ne- 
cesare anumitor instituţii) aspecte legate de conjunctura internaţională 
(poziţia unor organisme interstatale ori organizaţii nonguvernamentale cu 
privire la respectivele probleme) şi, nu în ultimul rând, aspecte pur politice 
uneori de ordin propagandistic. 


Legislaţia penală română în tranziţie oferă un exemplu grăitor în sensul 
celor de mai sus însă, în general, lucrurile se petrec în mod asemănător în 
toate legislaţiile penale. | 


Având în vedere această realitate se impune stabilirea unei ierarhii 
valorice a mijloacelor anticriminale, pe criterii exclusiv ştiinţifice, pentru 
a se putea aplica necesarele corecţii. 


Criteriile ştiinţifice sunt legate de noţiunea de eficacitate, respectiv de 
efectele mijloacelor utilizate, asupra fenomenului criminal. După cum s-a 
remarcat însă, pe bună dreptate, în doctrina criminologică, o anumită 
eficacitate "poate fi obţinută, cel puţin pentru o perioadă scurtă, prin 


Ad 


aplicarea unor constrângeri ilegitime (tortură, spălarea creierelor ...)36. 
Acest gen de mijloace pot reprezenta obieciul cercetării criminologice ca 
forme de manifestare ale fenomenului criminal, dar nu interesează din 
punct de vedere al cunoaşterii axiologice. Rezultă că la criteriul eficacităţii 
trebuie adăugată condiţia legalităţii mijloacelor anti-criminale. 


În sinteză la cele arătate, se poate reţine că prin cunoaşterea axiologică 
se urmăreşte stabilirea gradului de eficacitate al mijloacelor legale utilizate - 
în practica anti-criminală. 


Secţiunea a II-a 


Procedee în cercetarea criminologică 


59. $2.1. Metode 


Cuvântul metodă are origine greacă (meta = spre şi odos = cale), 
însemnând într-o traducere aproximativă: "calea ce trebuie urmată '. 


Pornind de la sensul etimologic, noţiunea de metodă ştiinţifică poate fi 
definită, în termeni generali, drept ansamblul procedeelor care conduc 
gândirea spre cunoaştere. 


Pentru a accede la un caracter cu adevărat ştiinţific, cercetarea crimi- 
nologică a fost nevoită să se auto-organizeze şi "auto-disciplineze”, să 
descopere propriile căi spre cunoaştere. Acest îrascu propriu nu exclude 
însă folosirea unor metode generale, comune şi altor ştiinţe, cu care 
criminologia are puncte comune. 


59. Metode generale. Începând cu Aristotel, logica, în sensul ei clasic 
de ştiinţă a legilor gândirii, admite existenţa a două procedee ale spiritului, 
cu un grad mare de generalitate: inducția şi deducția. 


60. Metoda inductivă constă în ansamblul procedeelor prin care gândi- 
rea trece de la particular la general (sau face legătura Intre ... ). Inducţia 
este considerată drept o metodă mai puţin riguroasă în comparaţie cu 

36) R. GASSIN, op.cit., p.70. 

deducţia, însă, nu este mai puţin adevărat că ea stă la baza celor mai 
importante descoperiri ale spiritului uman. 


61. Medoda deductivă reprezintă un ansamblu de procedee reputat mai 


riguros şi constă în aplicarea unui principiu general la un caz particular3/. 


62. Începuturile cercetărilor ştiinţifice în criminologie, care aşa cum 
am văzut coincid cu apariţia pozitivizmului italian, au fosi dominate de 
utilizarea metodei inductive. În afara faptului că această metodă reprezintă 
realmente instrumentul principal de lucru, gândirea pozitivistă, născută din 
confruntarea cu gândirea clasică, simţea nevoia unei demarcări meto- 
dologice faţă de aceasta. Chiar şi aşa, pozitiviştii nu excludeau posibilitatea 
unei cunoaşteri deductive şi utilizarea metodei corespondente. 


Astfel, argumetând abordarea fenomenului criminal ca fapt uman şi 
social, în opoziţie cu tradiţia clasică de a privi crima ca entitate juridică, 
Ferri afirma: 

"In gândirea şi în munca ştiinţifică nu există decât două mari căi: sau 
deducţia apriorică, sau inducția pozitivă, fără ca, bineînţeles, metoda de- 


ductivă să excludă absolut orice inducție în aprioric, şi viceversa, pentru că 
este doar o problemă de predominanţă"38. 


În realitate, aşa cum Ferri anticipa, cercetarea criminologică foloseşte 
ambele metode, fie individual, fie, cel mai frecvent, combinate în cadrul 
unei metode mai vaste. Această metodă, proprie ştiinţelor empirice (sau 
experimentale) bazate pe observarea realității şi pe experienţă poartă nu- 
mele de empirică. 


63. Metoda empirică se regăseşte în cadrul teoriei generale a 
cunoaşterii fizice elaborată de J. Stuart Mill, considerat a fi cel dintâi care 
a abordat în mod sistematic problematica epistemologiei (studiul metode- 
lor cercetării şi cunoştinţelor ştiinţifice)3?. 


37) A se vedea în sensul celor de mai sus: D. Juha, "Dictionare de la philosophie" 
Ed. Club France Loisirs, Paris, avec l'autorisation de la Librainie Larousse, 1984, p.60, 
138, 158 şi 175. 

38) E. FERRI: "La sociologie criminelle" Traduit de l'italien par L. Terrier, Ed. 
Felix Alcan Paris, 1905, p.27. 

39) John Stuart Mill (Londra 1806 - Avignon 1873), filosof şi economist englez, 
aparține de şcoala experimentală. Filozofia sa se apropie de cea a lui Hume şi de 
empirismul secolului al XVII-lea. Originalitatea sa se afirmă în domeniul logicii: teoria 
sa cu privire la inducție şi procedeele experimentale au rămas celebre. Vezi în acest 
sens "Dictionaire de la philosophie", op.cit., p.176. 

„În schema clasică a metodei empirice se disting trei etape: observarea 
faptelor, inducția ipotezei şi verificarea experimentală. 


Aşa cum aminteam anterior metoda empirică include celelalte două 
metode generale: 


e inducția, care corespunde etapei a doua şi care având la bază obser- 
vaţia permite enunţarea unei ipoteze şi, 


e deducţia, care corespunde celei de a treia etape, constând în verifi- 
carea ipotezei pe baza unor fapte noi sau a unui număr sporit de 
observaţii particulare40. 


Caracterul specific al cercetării criminologice, rezultat în principal din 
obiectul ei de studiu, face ca metoda empirică să prezinte, în acest caz, 
anumite trăsături particulare. 


64. Particularităţile metodei empirice în cercetarea criminologică se 
manifestă în principal în legătură cu prima şi cu cea de a treia etapă: 

Observarea faptelor prezintă o primă particularitate ce constă în aceea 
că percepţia directă (a fenomenului criminal) este foarte rară şi cu totul - 
întâmplătoare. 

| În acelaşi timp, tot din punctul de vedere al obiectului observat, în 

cercetarea criminologică nu avem de a face ca în domeniul ştiinţelor naturii 
cu fapte obiective, simple, reproductibile la infinit, delincvenţa ca şi 
celelalte fapte umane se caracterizează prin subiectivitate, complexitate, 
istoricitate. 


Pe de altă parte, metoda dia) particularităţi din punctul de vedere al 
"observatorului" care în criminologie, "departe de a fi neutru, tinde să se 
asocieze cu realitatea pe care o observă (orice criminolog este un delinc- 
vent potenţial ... dacă nu a comis deja o infracţiune)"42. 


Verificarea experimentală (sau verificarea ipotezei) prezintă de aseme- 
nea unele particularităţi în cercetarea criminologică. 


40) În acelaşi sens, a se vedea: "Dictionaire de la philosophie" op.cit., p.60, 138 şi 175. 

41) A se vedea în acest sens J. LARGUIER "Criminologie et science penitentiaire” 
sixieme Edition Dalloz 1989 p.12 (se dă exemplul unei iniracţiuni filmate întâmplător 
de o cameră video instalată într-o bancă). 

42) R. GASSIN, op.cit., p.73. 

După cum remarca E. Ferri, pentru fenomenele sociale în general şi 
deci, şi pentru fenomenul criminal, "experimentul este foarte dificil şi 
adesea imposibil"43. 


Într-adevăr, spre deosebire de ştiinţele naturii unde fenomenele obser- 
vate se pot, de obicei, reproduce în interesul cercetării, în criminologie "nu 
se pot produce crime în Jaborator"44. 


Există totuşi şi în cercetarea criminologică posibilitatea efectuării unor 
experimente indirecte, prin simularea unor situaţii reale ca, spre exemplu, 
în cazul testelor efectuate în legătură cu evaluarea agresivităţii. 


De asemenea, în cazul tratamentului penal, suntem în prezenţa unui 
experiment vis-a-vis de condamnat. Experimentul este însă incomplet în 
acest caz deoarece nu se poate determina care ar fi fost rezultatele în cazul 
aplicării unui alt tip de tratament penal aceluiaşi condamnatt5. 

Mai trebuie făcută precizarea că nici succesiunea şi nici integralitatea 
celor trei etape nu îrebuie să fie absolutizate. În practica cercetării deseori 
se poate întâmpla, spre exemplu, ca formularea ipotezei să preceadă unei 
observaţii sistematice sau să apară concomitent cu aceasta (în cursul ei), 
după cum la fel de bine se poate întâmpla ca prima etapă, observarea 
faptelor, să fie şi ultima, în acest caz urmărindu-se doar simpla descriere a 
fenomenului, fără a se tinde la explicarea lui. 


Metoda empirică, cu particularităţile arătate mai sus, poate fi considerată 
drept principala metodă în cercetarea criminologică, metoda generală. 


Alături de aceasta coexistă, independent sau în combinaţie, o serie de 
alte metode, mai puţin generale, şi care pot fi sistematizate în diferite 
modahtăţi. 


65. Alte metode; clasificări diverse. O posibilă clasificare este cea 
bazată pe diferenţierea între cercetarea criminalităţii şi cercetarea crimei: 
în primul caz vor predomina metodele ştiinţelor sociale în general (istoric, 
etnografie, sociologie); în cel de-al doilea caz vor fi aplicate "în mod 
esenţial metodele medicinii, biologiei, psihiatriei, psihologiei"46. O ase- 
menea clasificare deşi are avantajul că este accesibilă nu rezolvă practic 


43) E. FERRI, op.cit., p.184. 

44) R. GASSIN, op.cit., p.76. 

45) ]. LARGUIER, op.cit., p.12. 

46) G. STEFANI, G. LEVASSEUR, R. JAMBU-MERLIN, op.cit. p.35. 


problema metodelor decât indirect. In fapt după cum se observă sunt 
precizate doar anumite ştiinţe care pot interveni în cercetarea fenomenului 
criminal iar nu metodele în sine. | 


66. Unii autori pornesc în stabilirea metodelor de la enumerarea ac- 
tivităţilor concrete de cercetare. Este şi cazul lui Edwin Sutherland (vezi 
infra 186) care reţine următoarele metode de studiu: 1) Statisticile crimina- 
le; 2) Studiul statistic al particulanităților; 3) Studiul cazurilor individuale; 
4) Studiul anumitor comportamente particulare, 5) Studiul criminalului în 
"aer liber” şi 6) Metoda experimentalăt/. Această clasificare, deşi foarte 
clară şi utilă, este discutabilă din punct de vedere metodologic, deoarece 
nu face distincţia între metode şi tehnici, iar procedeele care sunt menţio- 
nate pot fi în unele cazuri considerate drept tehnici şi nu metode (ex. 
statisticile criminale). | 


In sfârşit, o ultimă clasificare asupra căreia ne oprim este cea care 
distinge între metoda cantitativă şi metoda calitativă. 


67. Metoda cantitativă este cea care utilizează măsura ca mijloc de 
cunoaştere, folosirea datelor statistice şi prelucrarea matematică a acestora 
(prelucrare din ce în ce mai sofisticată) reprezintă principalele tehnici pe 
care se bazează metoda cantitativă. 


68. Metoda calitativă foloseşte ca procedeu de cunoaştere cercetarea 
caracteristicilor obiectului de studiu; ea este susceptibilă. de a releva 
aspecte nebănuite şi de a descoperi corelaţii şi procese noi în legătură cu 
realitatea cercetată18.. 


69. Există desigur şi alte modalităţi de clasificare; cercetarea crimi- 
nologică a folosit ori foloseşte şi alte metode în afara celor amintite 
anterior, precum există şi posibilitatea apariţiei în viitor a unor noi metode. 
Indiferent de tipul ori denumirea metodei, punerea acesteia în practică se 
realizează prin intermediul unor tehnici, aspect pe care îl vom aborda în 
continuare. 


47) E.H. SUTHERLAND, D.R. CRESSEY, "Principes de criminologie" version 
francaise Ctablie sur le texte de la sixi&me Edition de "Principles of Criminology", 
Ed.Cujas, Paris, 1966, prima parte, capitolul al III-lea. 

48) În sensul celor arătate a se vedea: R. GASSIN, op.cit., p.100-103. 


70.  $2.2. Tehnici 


Cuvântul tehnică îşi are şi el originea în greaca veche cu sensul de 
"vicleşug”, procedeu. În general, prin tehnică de cercetare se desemnează 
felul practic în care se utilizează o metodă, procedeul concret prin care se 
obţin date asupra realităţii studiate. Această apropiere între noţiunile de 
metodă şi tehnică explică faptul că, în multe cazuri, aceeaşi denumire este 
utilizată pentru desemnarea ambelor procedee. Se vorbeşte astfel atât 
despre metoda cât şi despre tehnica observaţiei, despre metoda statistică şi 
despre tehnicile statistice, metode cantitative şi calitative şi respectiv 
tehnici cantitative şi calitative. 


În principiu diferenţa dintre cele două procedee ar consta în aceea că 
tehnica permite doar o "colectare" de date cu privire la fenomen în timp ce 
metoda permite cunoaşterea, înțelegerea acestuia. Distincția este însă 
uneori greu de făcut în practică. De aceea ceea ce contează în final este 
valoarea pe care fiecare cercetător o acordă unui anumit procedeu, modul 
în care îl utilizează, iar nu denumirea în sine. 


La această dificultate de ordin metodologic se adaugă marea diversitate 
de procedee utilizate în concret, în cercetarea criminologică. 


În aceste condiţii prezentarea tehnicilor poate fi şi ea extrem de diversă 
şi, de obicei, doar parțială. 


O posibilă clasificare se poate face în funcţie de diferenţierea între 
cercetarea criminalităţii (tehnici macro-criminologice) şi cercetarea crimei 
că fenomen individual (tehnici micro-criminologice). 


Lă 


11. 1) Tehnicile macro-criminologice sunt procedeele care permit 
obţinerea de date cu privire la criminalitate, "măsurarea" acesteia. În 
“principal acestea sunt aşadar tehnici cantitative şi ele servesc cunoaşterii 
descriptive, dar sunt în acelaşi timp utile şi cunoaşterii etiologice. 


Se includ în categoria tehnicilor macro-criminologice următoarele pro- 
cedee: 


72. a) Statisticile criminale; acestea sunt procedeele prin care se 
"contabilizează" şi exprimă numeric, diferitele categorii de criminalitate 
(vezi supra 23). Este vorba despre tehnici cantitative ce slujesc în primul 


rând cunoaşterii descriptive. 

Diferitele tipuri de statistici pot fi împărţite în două categorii: 

e cele oficiale, realizate de poliţie, de parchete, de instanţele de jude- 
cată ori de instituţii de stat cu atribuţii statistice; 

e cele private, realizate fie de cercetători individuali, fie de grupuri de 
cercetare ori de asociaţii nonguvernamentale cu preocupări în acest sens. 


Dintre toate tehnicile de cercetare criminologică, statisticile criminale 
sunt cele mai frecvent utilizate, atât ca procedee în sine, cât şi ca instru- 
mente în cadrul altor tehnici. Ele au o importanţă deosebită nu numai în 
cercetarea criminologică, ci şi în domeniul justiţiei penale, în politica 
anti-criminală. | 

În aceste condiţii se impune semnalizarea caracterului relativ al acestor 
tehnici care doar în aparenţă sunt foarte exacte. 

Dincolo de parabola pâinilor?? care invită la o prudenţă generală faţă 
de "statisticizarea” socio-umanului, în cercetarea criminologică apar unele 
"capcane" specifice. 


E. Ferri atrăgea atenţia asupra unor astfel de "capcane" referindu-se la 
diferenţele dintre legislaţiile statale, la inconsecvenţa (inconstanţa) în ac- 
tivitate a poliţiei, la noile incriminări, etc.50. 


79. Factorii obiectivi şi subiectivi care concurează la vicierea statis- 


„ticilor sunt numeroşi. Vom aminti, pe scurt, doar aspectele mai importante 


de care trebuie să se ţină seama în evaluarea statisticilor: 
e modificările intervenite în legislaţie ("jocul” incriminare-dezin- 
criminare); 
e modificările intervenite în sistemele de înregistrare şi prelucrare a 


datelor; eventualele erori materiale în înregistrare; 


e fluctuațiile intervenite în activitatea organelor represive (în special 
în activitatea poliţiei) în funcţie de care diversele fapte pot rămâne în 


49) Această parabolă se foloseşte pentru a marca relativitatea ori superficialitate 
datelor statistice. O variantă ar putea suna în felul următor: dacă reunesc într-o încăpere 
trei oameni şi trei pâini, din punct de vedere statistic se poate afirma că "există o pâine 
de persoană” chiar dacă din diverse motive, unul va mânca două pâini, altul una, iar 
altul nici una. 


50) E. FERRI, op.cit., p.187-190 şi 194. . 

zona cifrei negre sau pot "migra" spre una din celelalte două categorii 
de criminalitate (vezi supra 30). 


Pe lângă aceşti factori involuntari apare şi pericolul vicierii intenţionate 
a statisticilor în scopuri pur politice. Şi în această privinţă există mai multe 
"procedee" posibile, unele grosiere, altele mai subtile, cum ar fi spre 
exemplu: 


e falsificarea datelor pur şi simplu; 


e prezentarea trunchiată a datelor şi punerea în lumină cu precădere a 
anumitor cifre; 


PAL! 


e campaniile anti-x infracţiune, prin care se "direcţionează” organele 
represive. în depistarea cu precădere a anumitor fapte; sigur că în 
aceste condiţii, criminalitatea aparentă relativă la aceea infracţiune 
va spori, fără însă a exista vreo modificare reală a fenomenului 
criminal respectiv. 


Interesul politic în mistificarea statisticilor criminale constă în faptul că 
sentimentul de insecuritate poate juca uneori un rol decisiv în campaniile 
electorale. Manevrarea abilă a unor date statistice combinată cu 
manevrarea la fel de abilă a mass-mediei poate crea o imagine cu totul 
deformată asupra fenomenului criminal. | 

Toate aceste precizări nu vor să diminueze rolul statisticilor criminale. 


Acestea sunt nu numai utile dar şi indispensabile. Ca şi în cazul altor 
"produse" însă, ele trebuiesc a fi "consumate cu moderație". 


14. b) Tehnicile de evaluare a "cifrei negre" respectiv: anchetele de: 


auto-confesiune şi anchetele de victimizare. Aceste tehnici, după cum şi 
denumirea lor o arată, încearcă să "aducă puţină lumină” asupra cifrei 
negre. Cu ajutorul lor se pot avansa unele estimări probabile cu privire la 
volumul criminalităţii reale. Ambele au fost prezentate când am analizat 


__ SI)A se vedea în acest sens: J.C. CHESNAIS, "Histoire de la violence en Occident 
de 1800 ă nos jour”, Ed. Robert Lafont, Paris, 1981, p.76. 


52 


posibilităţile de evaluare a cifrei negre şi facem irimitere. la cele arătate 
acolo (supra 33) 


15. c) Estimările privind "costul" crimei. Acestea constau în evaluarea 
prejudiciilor materiale cauzate prin comiterea diverselor infracţiuni la care 
se adaugă şi evaluarea cheltuielilor necesare întreţinerii şi funcţionării 
aparatului represivo-preventiv. Aceste tehnici reprezintă o cuantificare 
indirectă a fenomenului criminal iar constatările de acest gen pot avea 
diferite utilităţi. 


16. 2) Tehnicile micro-criminologice sunt procedeele care permit 
cunoaşterea crimei ca fenomen individual. Acestea sunt tehnici calitative 
ŞI servesc atât cunoaşterii etiologice cât şi celei dinamice. 


Putem include printre tehnicile micro-criminologice următoarele pro- 
cedec: 


11. a) Examenul clinic; în conformitate cu denumirea care derivă din 
medicină, această tehnică se aseamănă celei medicale presupunând obser- 
varea delincventului condamnat aflat la locul de detenţie. Examenul clinic 
constă în primul rând în controlul medical: general patologic, psihiatric ŞI 
eventual psihanalitic. Acest control poate fi precedat de studierea dosarului 
de personalitate întocmit în cursul procesului penal şi poate fi succedat de 
o anchetă socială completă (situaţia materială, profesională, familială etc.). 
Bazele examinării clinice şi implicit ale criminologiei clinice au fost puse 
prin activitatea practică şi lucrările ştiinţifice publicate de criminologul 
belgian Etienne de Greeff92. 


78. b) Biograjiile criminale; reprezintă procedee de investigare a 
trecutului delincventului; ele se realizează prin interviuri cu acesta, la care 
se adaugă exploatarea oricăror alte surse cu caracter biografic (fişe medi- 
cale, cazier judiciar, acte civile etc.). În unele cazuri sunt folosite mărturi- 
sirile condamnaților (autobiografiile spontane) adică unele însemnări, mai 
mult ori mai puţin literare, în,care condamnaţii descriu propriul trecui 


52) E. de GREEFF, medic psihiatru de formaţie şi-a desfăşurat o mare parte a 
carnerei ca medic de penitenciar şi expert psihiatru de justiţie (ataşat pe lângă tribunal) 
având deci un bogat "material de studiu". Ulterior el a ocupat funcţii importante cum 
ar fi: Director al Serviciului de Antropologie penitenciară al Belgiei, Preşedinte al 
Şcolii de Ştiinţe Criminale a Universităţii din Louvain, Preşedinte al Comisiei 
Ştiinţifice a Societăţii Internaţionale de Criminologie. 

referiri la acest gen de s scrieri i autobiogrăfice). | 


privind-conformaţia,s somatică3Ș..; 


căsătoriei'"54. Categoria de' 'cohortă 


-dintr-o-pornire-aparent sinceră şi dezinteresată.;Aceste autobiografii dintre 
care unele au rămas celebre au prezentat un interes deosebit pentru prâmii 
criminologi (spre exemplu, IL ombroso sau y(Acassaenic,, care diac deșeori 


i 9 di A I-! 4) Seti iă 4 4 d HI “a 


ŢI 


19, ); Studiile de urmărire (follow Up studies). stat ubaacăie desiinaiia 


a pe "devenireat! criminalului; evoluţia acestuia:pe :o:perioadă lungă 
de timp:(5-15 ani); după'efectuarea pedepsei: Cele'mai cunoscute Studii de 


acest gen au fost efectuate în S.U.A. între anii '50-'60 de'către:0 “echipă 
formată din soţii; Sheldon şi Eleonor Glueck. Aceştia au urmărit grupuri de 


Minori. devianţi sau delincvenţi. în evoluția lor ulterioară contactului, CU 
justiția, reuşind să desprindă. concluzii ințeresante. privind personalițatea 


infractorului, starea de pericol etc. Pe baza observaţiilor făcute pe parcur- 
sul'acestor studii, cer doi cercetători au elaborat Tabele de predicţie Ce au 
rămas celebre în literatura Eee ia ar fi i Bi exemplu cele 


a R tu | Ă Lia ASI A 4 y 
pa d Iti 3 LEE AA A îi Aa! VIA DI DIR A ro DE 


"80. d) Studiile prin "cohorte"; 'sunt inspirate de "studiile de urihărire" 


cu Care se "aseamănă într-o Oărecare măsură. “Ele reprezintă procedee 


Sr 


destinate “a sesiza! “devenirea colectivă a unui ansamblu de subiecţi, 


aparținând ! unei anumite categorii, respectiv “Cohorta”. | Se înţelege prin 
- "cohortă” în acest caz: "ansamblul indivizilor care au trăit în cursul aceleaşi 
perioade un eveniment fundamental din existenţa lor cum.ar fi naşterea sau 
"este împrumutată, din demografie; în 
cercetarea criminologică termenii în funcţie: de „care. se, stabilesc, ! 'co- 


Sir 


hortele" se referă mai des la alte genuri de ' 'evenimente” cum ar fi anul de 
sd pini anul de eliberare din penitenciar etc. Ut 0 cei 


“Studiile” prin "cohorte" “reprezintă în Opinia unor autori mai mult decât 9 


tehnică, respectiv "o nouă metodologic”, având î în vedere că se operează cu 


SAT). 


9 "categorie anâlitică [: permite prin. studiul ” succesiunii de evenimente 
caracterizarea 


îi 


trăite în "Cursul timpului, de fiecare” membru al! 'cohortei”, 


devenirii "coleetive” a ansamblului de subiecţi din această "cohortă:55.- 


i si Ă e: vedea în în acest, sens, spre, exemplu;, E.T, “GLUECK. "La conformation 
somatigue, 'danș; la prevision de la: delinquance!' în R.S: G. D.P.C; nr. 14/1958, P8litrrârea 


94). ANNE- MĂRIE FAVARD, .A „PINATEL: "Btude, BRE ohortes' în A. i c, 
1979- 80, (Volume, 18. nr; Ip, PAN ci iz toriu in) 
"55)Idem.  * = Sr uiti i?) trai en 


Bg Atât metodele, cât şi: tehnicile amintite anterior sunt în principiu 
sieiiflcăn pentru. cercetarea fundamentală; ele IDEI căderea şi 
înţelegerea fenomenului criminal. PASTA E ÎI E ARO RE 


“Nu.este „exclusă însă «utilizarea aceloraşi; procedee; şi: în cercetarea 
aplicatii desigur, cu anumite particularităţi determinate de.obiectulspe- 
cific al acestei cercetări, respectiv practica anti- criminală. 43 


Toate procedeele puse în lucru în cercetarea dial ice fie fie 
mentală fie aplicativă au însă în comun faptul c că tind spre O aceeaşi 
finalitate; despre aceasta Va fi vorba în continuare. - 


| “Secţiunea a III-a a ma li 
 Finalitatea cercetării criminologice : 


a Pa. 
Ag 


“Problema Tinalităii cercetării criminologice: presupune. „stabilirea 


Po BEA A] sa 


„brom iii ai Pere eri ea constă în i aice tener. 


Slinului criminal în toată complexitatea lui, prin stabilirea cauzelor şi 


condiţiilor. care îl determină şi respectiv favorizează, „precum, ŞI. a proce- | 
BE IOL care îl caracterizează. 

“Săopul mediat constă în stabilirea celor mai 'Sătate mijloace utilizate 
în practica anti-criminală, porii limitarea fenomenului criminal ŞI a con- 
secinţelor acesteia, pvoifo aiurmici i iod 92 cană să 


imediat  optielat) şi și Scop p seen 
vedea: R. M. STĂNOIU, op.cit., p.25. OC 8. dioae ANOMĂTE MĂ ie 


58) 


Tinzând spre cele două obiective sus-amintite cercetarea criminolo gică 
este în măsură să conducă implicit spre umanizarea Sita, ine sociale Jaţă de 
fenomenul criminal. 


Această tendinţă de umanizare a reacției sociale reprezintă de altfel 
aspectul cel mai important legat de finalitatea cercetării criminologice, un 
supra-scop al acestuia. 


83. $3.2. Funcţiile cercetării criminologice 


Corespunzător scopurilor pe care şi le propune sau mai exact spus în 
realizarea acestora, cercetarea criminologică exercită unele funcţii specifice. 


Într-o delimitare cu caracter general cercetarea criminologică înde- 
plineşte două funcţii: una teoretică şi una practică, în consonanţă cu 
delimitarea între cercetarea fundamentală şi cea aplicativă şi cu delimitarea 
între scopul imediat şi respectiv mediat, pe care le urmăreşte. 


În literatura de specialitate s-a recurs la delimitări mai amănunțite. 
Astfel, s-a distins spre exemplu între: funcţia teoretico-aplicativă, pe de-o 
parte şi funcţiile aplicativă şi prospectivă, pe de altă parte”. 

Într-o altă clasificare58 se rețin patru funcţii distincte şi anume: 
1) funcţia descriptivă; 2) funcţia explicativă; 3) funcţia predictivă şi 
4) funcţia profilactică. 


1) Funcţia descriptivă ar corespunde descrierii caracteristicilor gene- 
rale ale fenomenului criminal. 


2) Funcţia explicativă ar consta în explicarea naturii, a cauzelor ŞI 
condiţiilor care determină şi respectiv favorizează comportamentul criminal. 


3) Funcţia predictivă ar presupune anticiparea evoluţiei fenomenului 
criminal în timp şi spaţiu. 

4) Funcţia profilactică ar răspunde necesităţii găsirii celor mai eficiente 
remedii în legătură cu fenomenul criminal. 


84. În încheierea capitolului se pot formula câteva scurte concluzii: 


57) A. DINCU: Bazele criminologici, Ed. Pro Arcadia, 1995, p.34 şi 39. 
58) R.M. STĂNOIU, op.cit. ,p.28, 29. 

Cercetarea criminologică presupune diverse modalităţi de cunoaştere în 
concordanţă cu complexitatea problemelor legate de fenomenul criminal şi 
practica anti-criminală. 

Procesul cunoaşterii se realizează pe baza unor metode riguroase şi prin 
intermediul unor tehnici eficiente fie adaptate, fie proprii cercetării crimi- 
nologice. 

Cercetarea criminologică are o finalitate particulară, bine determinată. 

CAPITOLUL IM 
DEFINIREA CRIMINOLOGIEI 


85. Conform celor arătate până în prezent se poate constata că cer- 
cetarea criminologică îşi îndreaptă interesul către fenomenul criminal şi 
practica anti-criminală, pe care încearcă să le cunoască şi evalueze dintr-o 
perspectivă complexă, cu ajutorul unor procedee adecvate şi conform unui 
scop particular, bine determinat. 


Rezultă în acelaşi timp o coerenţă evidentă între elementele mai sus arătate 
respectiv: obiectul cercetări criminologice, modalităţile de cunoaştere, me- 
todele şi tehnicile utilizate şi finalitatea cercetării criminologice. 


Această coerenţă incontestabilă, pe de-o parte confirmă caracterul 
ştiinţific al cercetării criminologice în general, iar pe de altă parte le- 
gitimează reunirea tuturor cercetărilor de această natură într-un ansamblu 
unitar, denumit criminologie. 


Acceptând această realitate se poate trece la definirea criminologici 
ceea ce presupune: 1) delimitarea acesteia în cadrul ştiinţelor criminale şi, 
în final, 2) găsirea unei "formule" prin care să o putem individualiza. 


96. Plan 


Rezultă deci că prezentul capitol va fi alcătuit din două secţiuni: 
51. Domeniul criminologiei 
52. Definiţia criminologici 

Secţiunea | 


Domeniul criminologiei 


97. Problema domeniului criminologiei presupune delimitarea 
acesteia faţă de celelalte preocupări ştiinţifice ori practice legate de feno- 
menul criminal. | 

Distincţiile cele mai importante trebuiesc făcute în legătură cu dreptul 
penal şi politica anti-criminală. 

În prealabil însă este utilă o distincţie în chiar interiorul criminologici. 

Astfel, după cum s-a arătat anterior cercetarea criminologică are o 
latură teoretică şi alta practică. Corespunzător acestei distincţii, criminolo- 
gia poate fi împărţită în două ramuri principale: criminologia teoretică şi 
criminologia aplicativă. Deosebirea dintre cele două ramuri poate fi evi- 
denţiată printr-o reprezentare grafică (vezi fig.nr.2). Criminologia teoretică 
(C.T.) se axează în mod exclusiv asupra fenomenului criminal (F.C.), 
culegând şi apoi prelucrând datele cu privire la acesta. 


l2 


Pr.Ac. = Practică anti-criminală 
D, = Domeniul dreptului penal 
D2 = Domeniul tratamentului delincvenţilor 
D= = Domeniul prevenirii criminalităţii 


C. = Criminologie 
C.T. = Criminologie teoretică 
C.Ap. = Criminologie aplicativă 
F.C. = Fenomen criminal 
l, lo» = Circuite informaţionale 


Fig. nr. 2 

Astfel, pe baza unei surse unice de alimentare se formează un prim 
"circuit informaţional!" (11) în formă simplă, direcționat dinspre fenomenul 
criminal spre criminologia teoretică. 


Criminologia aplicativă (C.Ap.) se axează asupra a ceea ce am numit 
practică anti-criminală (Pr.Ac.), în scopul evaluării acesteia (vezi supra 40), 
dar indirect şi asupra fenomenului criminal pe care îl analizează din punctul 
de vedere al impactului produs asupra lui de practica anti-criminală. 


Se formează un al doilea "circuit informaţional” (12) ce are o dublă 
sursă de alimentare: pe de o parte practica anti-criminală în care sunt 
incluse cele trei domenii de luptă împotriva criminalităţii: dreptul penal 
(D1) tratamentul dehncvenţilor (D2) şi prevenirea criminalităţii (D3), iar 
pe de altă parte, fenomenul criminal. 


88. Aceste precizări fiind făcute, se poate trece la delimitarea crimi- 
nologiei faţă de dreptul penal ($1.1) şi politica anti-criminală ($1.2) pentru 
ca apoi să putem stabili modul în care acestea conlucrează la controlul 
fenomenului criminal ($1.3). 


89. $1.1 Dreptul penal şi criminologia 


Dreptul penal desemnează pe de-o parte o ramură a sistemului de drept 
iar pe de altă parte o ramură a ştiinţelor juridice. După cum se precizează 
în literatura de specialitate cele două noţiuni sunt distincte: "Prima se 
raportează la normele şi instituţiile dreptului penal, privite în evoluţia lor 
istorică ori ca drept pozitiv. A doua are în conţinutul său concepţiile, ideile, 
teoriile privitoare la dreptul penal, adică "doctrina" dreptului penal"29. 


Criminologia se află într-o relaţie de interdependenţă atât cu dreptul 
penal ca ramură a sistemului de drept cât şi cu ştiinţa dreptului penal. 


Pe de-o parte, aşa după cum s-a putut observa deja, criminologia 
porneşte de la unele concepte din dreptul penal, aşa cum acestea sunt 
prevăzute în lege ori explicate în doctrină, pentru a construi noţiunile 
proprii (a se vedea relaţia crimă-infracţiune, criminal-infractor, etc.) 

Pe de altă parte rezultatele cercetării criminologice declanşează uncori 
modificări în doctrină şi în legislaţia penală. 


59) C.BULAI, op.cit. p.7. 

90. Diferenţa esențială între criminologie şi dreptul penal, ca ştiinţă, 
constă în aceea că în timp ce prima este o ştiinţă empirică, ce utilizează cu 
prioritate raţionamentele inductive, cea de a doua este o ştiinţă normativă, 
ce operează cu metoda deducţiei. Această deosebire face ca "dialogul" să 
nu sc realizeze întotdeauna cu uşurinţă. După cum s-a subliniat în literatura 
de specialitate: "... vor exista mereu unele dificultăţi de înţelegere între 


Jurist, care vrea certitudini şi criminolog, care practică întocmai ca pe o 


virtute îndoiala ştiinţifică. Nu este mai puţin adevărat că un aport reciproc 
trebuie să servească în acelaşi timp viitorului criminologiei şi celui al 
dreptului penal"60. 

Mai trebuie remarcat că dreptul penal se află într-o relaţie particulară şi 
cu politica anti-criminală fiind principalul instrument al acesteia. În aceste 
împrejurări, relaţia criminologiei cu politica anti-criminală, pe care o vom 
analiza în continuare, se răsfrânge şi asupra dreptului penal. 


91. $1.2. Politica anti-criminală şi criminologia 

În literatura de specialitate se folosesc de regulă noţiunile de politică 
penală ori criminală. 

Politica penală, într-un sens strict, etimologic, este susceptibilă să desem- 
neze doar o activitate represivă0l. De aceea în doctrina franceză se face 
distincţie între: "politique penal” şi "politique criminelle”, aceasta din urmă 
acoperind o sferă mai largă de preocupări în raport cu fenomenul criminal. 


Denumirea “politique criminelle" este la rândul ei criticabilă sub aspect 
formal, deoarece indică exact contrariul a ceea ce doreşte în realitate să exprime. 


Având în vedere acest inconvenient s-a propus formula politică anti- 
criminală. Deşi această denumire nu s-a impus deocamdată în literatura de 
specialitate02 o considerăm ca fiind cea mai adecvată şi de aceea am optat 
pentru utilizarea ei03. | 


60) R.VOUIN şi J.LEAUTE, op.cit., p.39. 

61) În doctrina penală română se dă o semnificație extinsă noțiunii de politică 
penală, dincolo de sensul pur represiv. A se vedea în acest sens: C.BULAI, op.cit., p.14. 

62) A se vedea în acest sens R.GASSIN, op.cit. 

63) Precizăm că din punct de vedere al conţinutului atribuim denumirii de politică 
anti-criminală un sens echivalent celui exprimat de noţiunea "politique criminelle” 
utilizată în doctrina franceză. În consecinţă în referirile pe care le facem la autori 
francezi noțiunea "politique criminelle" va fi tradusă prin politică anti-criminală 
(evitând astfel şi cacofonia ce ar rezulta dintr-o preluare ad literam). | 

| capitală: "Decizia de politică anti-criminală 


92. Dincolo de aspectele de ordin lingvistic, conţinutul însuşi al 
noţiunii a cunoscut interpretări difente. În doctrina recentă se optează de 
regulă pentru o abordare managerială, considerându- se politica anti-crimi- 
nală drept o "gestiune a fenomenului criminal". 


Astfel, politica anti-criminală a fost definită ca: "analiza şi înţelegerea 
unei afaceri particulare a cetăţii fenomenul criminal (pe de-o parte) şi 
punerea în aplicare a unei strategii pentru a răspunde situaţiilor de de- 
lincvenţă sau devianţă (pe de altă parte)"64. | 

Din această definiţie rezultă un dublu obiect al politicii anti- criminale 
şi implicit divizarea ei în două zone distincte05: 1) Ştiinţa politicii anti- 
criminale (o zonă teoretică, de informare şi analiză în raport cu fenomenul 
criminal); 2) Practica anti- criminală (o zonă aplicativă, de punere în 
funcţiune a strategiei de răspuns). 


Nu rezultă din definiţia reprodusă un element ce prezintă o importanţă 
ă'. Considerăm că această 
decizie exprimă esențialmente voinţa politică şi are un caracter statal. Ea 
se interpunc între zona teoretică şi cea practică, determinând în final, 
configuraţia "strategiei de răspuns”. 

Reamintim în acelaşi timp că practica anti-criminală este alcătuită din 
ansamblul mijloacelor juridice şi empirice combinate în cele trei domenii 
principale care au ca finalitate stăpânirea fenomenului criminal (vezi supra 42) 


93. Sintetizând precizările anterioare într-o reprezentare grafică, se 
poate sesiza mai uşor atât configuraţia sistemului de politică anti-crimi- 
nală, cât şi dinamica funcţionării acestuia (vezi fig.nr.3). Explicaţia sche- 
mei propuse ar fi următoarea: 

La nivel teoretic, ştiinţa politicii anti-criminale (S.P.A.) elaborează un 
anumit proiect de strategie care va fi transmis mai departe factorilor de 
decizie. Proiectul, mai mult ori mai puţin modificat, se va transforma într-o 
"decizie de politică anti-criminală” în zona corespunzătoare (DP.A.). 


64) Christine LAZERGES: "La politique criminelle” Ed. "Que sais-je?" Presses 
Universitaires de France, 1987, p.5. 

65) Facem precizarea că vom relua în continuare unele raționamente şi explicaţii 
utilizate într-o lucrare anterioară: V.CIOCLEI "Viaţă sexuală şi politică penală” Ed. 
Holding Reporter, 1994, p.3-12. Semnalăm în acelaşi timp că am operat unele modi- 
ficări de ordin formal (cum ar fi spre exemplu înlocuirea expresiei politică penală cu 
cea de politică anti-criminală etc.). 

Punerea în aplicare a "deciziei" se realizează prin intermediul "mijloacelor 
de luptă” grupate în cele îrei domeni (D1, D2, D3) ale zonei de practică 
anti-criminală (Pr.Ac.) "Proiecţia” mijloacelor de luptă asupra fenomenu- 
lui criminal (F.C.) îmbracă forma unor "răspunsuri" specifice cum ar În 
spre exemplu: aplicarea unei sancţiuni penale (R1); aplicarea unei măsuri 
administrative în cursul executării pedepsei cu închisoarea (R2); aplicarea 
unci sancţiuni civile ori administrative cu caracter preventiv (R3). 


PA._ F.C 


N 


1 Pr.Ac. 
D.PA. 


PA. = Politică anti-criminală 

S.PA. = Ştiinţa politicii anti-criminale D, = Domeniul dreptului penal 

D.PA. = Decizia de politică anti-criminală  D> = Domeniul tratamentului delincvenţilor 
F.C. = Fenomen criminal Da = Domeniul prevenirii criminalităţii 


Pr.Ac. = Practică anti-criminală Ra, R2, Ra = Răspunsuri specifice 


Fig. nr. 3 


94. Pe baza acestor explicaţii putem defini politica anti-criminală ca 
fiind: ansamblul teoriilor şi strategiilor concepute în scopul stăpânirii 
fenomenului criminal precum şi sistemul mijloacelor aplicate efectiv, de 
către stat, în acelaşi scop. 


Definind în acest mod politica anti-criminală rezultă aproape de la sine 
legătura dintre aceasta şi criminologie. 


O primă relaţie se stabileşte la nivel teoretic în sensul că rezultatele 
cercetării criminologice fundamentate ar trebui valorificate de ştiinţa poli- 
ticii anti-criminale. 

În plan practic, aşa cum deja s-a anticipat, criminologia aplicativă îşi 
propune evaluarea ştiinţifică a practicii anti-criminale. Rezultatele obținute 


63 


ar trebui în mod normal să fie valorificate tot prin intermediul politicii 
anti-criminale; această valorificare ar consta în final fie în corectarea 
mijloacelor (juridice, ori empirice) care funcţionează deja, fie în crearea 
unora noi. 


95. $1.3. "Controlul" fenomenului criminal 


În noţiunea de "control" includem atât cunoaşterea fenomenului crimi- 
nal cât şi stăpânirea acestuia. 


Criminologia, dreptul penal şi politica anti-criminală ocupă un loc 
aparte în cadrul ştiinţelor criminale prin contribuţia lor esenţială la asigu- 
rarea controlului asupra fenomenului criminal. Raporturile strânse exis- 


tente între cele îrei categorii de preocupări duc la formarea unui veritabil 
sistem de control. 


Structura acestui sistem de control se poate evidenția prin reunirea 
schemelor propuse anterior, într-o nouă reprezentare grafică (vezi fig.4). 


Dinamica sistemului ar fi în linii generale următoarea: 


Într-un prim Circuit (11) criminologia teoretică (C.T.) ar analiza feno- 
menul criminal (F.C.) iar datele obţinute ar fi transmise ştiinţei politicii 
anti-criminale (S.P.A.). Pe baza acestor date se vor elabora proiectele de 
strategie ce vor fi transmise mai departe factorilor de decizie. Proiectele se 
vor transforma în decizii de politică anti-criminală în zona corespunzătoare 
(D.P.A.). Punerea în aplicare a deciziilor se va face prin intermediul mijloa- 
celor grupate în cele trei domenii (Dl, D2, D3) ale zonei de practică 
anti-criminală (Pr.Ac.) rezultând o serie de răspunsuri specifice (R1, R2, R3) 


Într-un al doilea circuit (12) ce poate fi denumit circuit de corecție 
intervine criminologia aplicativă (C.Ap). 


Pe baza celor două surse informative aceasta va evalua practica anti- 


criminală şi impactul acesteia asupra fenomenului criminal pentru a iden- 
tifica soluţiile cele mai utile. 


Datele astfel obţinute vor fi retransmise în zona ştiinţei politicii anti- 
criminale pentru corectarea răspunsurilor iniţiale. 

F.C. 


Fig. nr. 4 


Pr.Ac. = Practică anti-criminală 


Criminologie 


C. = 


Domeniul tratamentului delincvenţilor 


D> = Domeniul prevenirii criminalităţii 


D. = Domeniul dreptului penal 


D> 


ă 
ă 


Criminologie aplicativ 


Criminologie teoretic 
Fenomen criminal 


C.T 
C.Ap. 
F.C. 


l, lo 


PA. 


Stiinţa politicii anti-criminale 


S.PA. 


Circuite informaţionale 


ă 


D.PA. 


ă 


ti-criminal 


ă an 


Politic 


Decizia de politică anti-criminal 


R+, R>, Ra = Răspunsuri specifice . 

Cele două circuite ar presupune un flux continuu şi o porţiune de traseu 
comun, în sensul că datele cu privire la fenomenul criminal şi cele privind 
evaluarea practicii anti-criminale trebuie să fie în permanenţă reînnoite şi 
respectiv reunite între ele, pentru găsirea celor mai bune strategii, care vor 
fi la rândul lor reevaluate şi aşa mai departe. 


Această dinamică a sistemului de control al fenomenului criminal 
reprezintă o variantă ideală. 


In reahtate apar o serie de disfuncţionalităţi cum ar fi: precaritatea ori 
chiar lhpsa rezultatelor în cercetarea criminologică; indiferența factorilor 
de decizie faţă de rezultatele pertinente ale cercetării criminologice etc. 


De aceea sistemul prezentat, precum şi dinamica acestuia se referă mai 
mult la ceea ce ar trebui să fie decât la ceea ce este în realitate. 


Considerăm că dincolo de imperfecţiunile inerente oricărui model 
schema propusă permite clarificarea locului şi rolului criminologiei în 
sistemul ştiinţelor criminale, înlesnind totodată definirea acesteia ca ştiinţă. 


Secţiunea a II-a 


96. Definiţia criminologiei 


Dată fiind diversitatea punctelor de vedere exprimate în literatura de 
specialitate, găsirea unei definiţii optime reprezintă o întreprindere dificilă. 

Insă, după cum s-a subliniat, pe bună dreptate în doctrină, multitudinea 
definiţiilor date criminologiei nu se datorează atât "fanteziei" şi indisci- 
plinei criminologilor cât complexităţii fenomenului crimina]06. 

Caracterul complex şi prin aceasta dificil de abordat al obiectului 
criminologiei a impus încă de la debutul acesteia existenţa unor maniere 
diferite de abordare concretizate în diverse tipuri de definiţii. 

66) R. GASSIN, op.cit. p.4. 


97. Tipuri de definiţii” 
O primă diferenţiere are ca sursă principală perceperea sau abordarea 
diferită a domeniului criminologici. 


Din acest punct de vedere au existat două tendinţe diametral opuse: 

e pe de-o parte, tendinţa de realizare a unor cercetări specializate cu 
caracter etiologic: biologie criminală, sociologie criminală, psiholo- 
gie criminală. 

e pe de altă parte, o tendinţă integratoare, de reunire a tuturor cer- 
cetărilor specializate sub umbrela unei ştiinţe unice, complexe. 


Aceste tendinţe s-au concretizat în două maniere de definire a crimi- 
nologiei: 

a) definițiile de tip restrictiv - care în principiu au considerat criminolo gia 
drept o ştiinţă a cauzelor criminalităţii, străină de preocupări profilactice; 

b) definițiile de tip extensiv - care au prezentat criminologia drept o 
ştiinţă integratoare preocupată atât de etiologia criminală cât şi de aspectele 
preventiv-represive. 

A doua diferențiere rezultă din abordarea diferită a obiectului crimi- 
nologici. 

În acest sens, primele cercetări criminologice se disting printr-o scizi-. 
une între definirea criminologiei ca ştiinţă a crimei, pe de-o parte şi ştiinţă 
a criminalului, de cealaltă parte. 

Evoluţia teoriilor moderne cu privire la fenomenul criminal aduce cu sine 
noi divergențe în aprecierea asupra conţinutului cercetării criminologice. 

Astfel, pe lângă opoziţia tradiţională: ştiinţă a crimei, ştiinţă a crimina- 
lului, apare opoziţia între "ştiinţa factorilor” şi "ştiinţa proceselor”, precum 
şi opoziţia contemporană între criminologia trecerii la act şi criminologia 
reacției sociale (vezi supra 55) 

Desigur, toate aceste deosebiri în planul abordării obiectului criminolo- 


piei s-au reflectat în maniera de definire a acesteia. 
67) A se vedea pentru diferenţierile reţinute: R. GASSIN op.cit. p.4 şi urm. 

Aprofundarea disputelor şi exemplificarea diferitelor maniere de de- 
finire deşi ar oferi un tablou mai larg pentru o eventuală opţiune, depăşeşte 
economia prezentei lucrări. 


Ne vom limita la expunerea cu titlu exemplificativ a unor definiţii 
reţinute cu precădere în literatura de speciahtate. 


98. Diferite definiţii (exemple) 


Una din primele definiţii şi în acelaşi timp una din cele mai des citate 
aparţine sociologului francez E.Durkheim, care priveşte criminologia 
drept o ştiinţă a crimei: "Constatăm existenţa unui anumit număr de acte ce 
prezintă toate acel caracter exterior, care le face ca odată comise să 
determine din partea societăţii o reacţie particulară pe care o numim 
pedeapsă. Facem din aceste acte o grupă "suis generis” căreia îi impunem 
o rubrică comună: numim crimă orice act pedepsit şi facem din crimă astfel 


definită obiectul unei ştiinţe speciale, criminologia"68. 


Printre definițiile de tip extensiv este reprezentativă cea formulată de 
E.Ferri în lucrarea sa "Sociologie criminală": 


"Studiul ştiinţific şi experimental al delincventului şi, prin urmare, al 
mijloacelor preventive şi represive care pot apăra societatea, iată sociolo- 
gia criminală, ştiinţă unică şi complexă”09 (Ferri utilizează noţiunea de 
"socilogie criminală" cu sensul de criminologie"”). 

Concepţia integratoare a criminologului italian rezultă în mod explicit 
dacă adăugăm la această definiţie o altă remarcă pe care Ferr o face şi 
anume: "Antropologia şi statistica penală precum şi dreptul criminal şi 
penal nu sunt decât capitole diferite ale acestei ştiinţe" 70. 

Reţinem şi o definiţie pe care însuşi autorul ei o caracterizează drept 


PAL 


inedită şi în care criminologia apare ca o "supra-ştiinţă” a omului: 


"Definim de o manieră inedită criminologia ca studiul complet şi 


integral al omului cu preocuparea constantă de a cunoaşte mai bine cauzele 
şi remediile activităţii sale antisociale. Este ştiinţa completă a omului"71. 


68) E.DURK HEIM: "Les r&gles de la methode sociologique" Ed. P.U.F., 1956, p.33. 
69) E.FERRI, op.cit., p.625. | 

70) Idem, op.cit., p.623. 

711) M. LAIGNEL-LEVASTINE şi V.V. STANCIU: "Precis de criminologie" Ed. 
Payot, Paris, 1950, p.14. 


j 

În prezent doctrina criminologică este dominată de o viziune echilibrată 
în ce priveşte definiţia. Se rețin de regulă atât preocupările etiologice şi 
dinamice în raport cu fenomenul criminal cât şi preocupările profilactice, 
evitându-se încălcarea domeniului altor discipline juridice ori nejuridice 
care au preocupări apropiate. 

În literatura de specialitate română regăsim această concepţie echili- 
brată în definirea criminologiei/2. 


99. O posibilă definiţie 

Având în vedere diversitatea de opinii la care ne-am referit mai sus, 
utilitatea unei definiţii constă de fapt în capacitatea acesteia de a se integra 
în contextul celorlalte explicaţii ce o însoțesc şi pe cât posibil de a sintetiza 
aceste exphcaţii. 

Plecând de la această idee considerăm că în logica celor expuse până la 
acest punct este posibilă şi utilă următoarea definiţie: 


Criminologia reprezintă ansamblul cercetărilor cu caracter ştiinţific ce 
se ocupă: pe de-o parte cu studierea fenomenului criminal, urmărind 
cunoaşterea complexă a acestuia, iar pe de altă parte cu evaluarea prac- 
ticii anti-criminale, în scopul optimizării acesteia 


72) A se vedea în acest sens: A.DINCU, op.cit., p4 şi R.M. STĂNOIU, op.cit., p.124. 

CAPITOLUL |V 


ETIOLOGIA CRIMINALĂ 
(SAU CRIMINOLOGIA ETIOLOGICĂ) 


100. Având în vedere totalitatea precizărilor anterioare, situarea eti- 
ologiei criminale în contextul mai larg al criminologiei nu mai reprezintă 
o problemă. 


Prin etiologie în general se înţelege ştiinţa cauzelor. 


Ftiologia criminală este înainte de toate o modalitate specifică de 
cunoaştere în cadrul cercetării criminologice, prin care se vizează aflarea 
cauzelor, condiţiilor ori factorilor care determină sau favorizează feno- 
menul criminal (aşa după cum deja s-a anticipat: vezi cunoaşterea cauzală 
supra 54) 


Problemele pe care încearcă să le soluţioneze cetiologia criminală sunt 
cât se poate de fireşti: 


Un prim set de întrebări ce se pune este: De ce unii oameni comit crime, 
iar alţi nu? Există anumite cauze ori anumiţi factori care îi determină? 
Unde trebuie căutaţi acei factori? 


Pentru a se putea răspunde la acest prim set de întrebări, comportamen- 
tul criminal a fost în general privit ca un răspuns al personalităţii faţă de o 
situaţie determinată. În aceste condiții “se poate situa etiologia crimei fie 
în personalitatea delincventului, fie în situația precriminală, fie în con- 
jugarea celor două elemente"?/3 


Un al doilea set de întrebări ar fi: De ce nu toţi criminalii comit aceleaşi 
crime? Există factori care favorizează un anumit gen de crime? Există 
diferențieri între criminali? 

Pentru a se răspunde la aceste întrebări au fost elaborate diferite clasi- 
ficări ale factorilor; au fost realizate diverse tipologii ale criminalului. 


Datorită legitimității întrebărilor pusc, etiologia criminală reprezintă o 
constantă în cercetarea criminologică. 
73) R.GASSIN, op.cit., p.410. 


Deşi răspunsurile date nu s-au ridicat întotdeauna la nivelul aşteptărilor 
acestea se constituie într-un ansamblu consistent şi oarecum coerent în 
cadrul criminologiei. 

În aceste condiţii criminologia etiologică poate fi consideraţă drept o 
ramură distinctă, bine conturată în cadrul criminologiei. 


101. Definiţie. Astfel, se poate defini criminologia etiologică drept 
aceea ramură a criminologiei ce se ocupă cu studierea cauzelor condiţiilor 
sau factorilor care determină ori favorizează fenomenul criminal. 

Partea a doua 103. Plan 
SER: ir dia a Rezultă că această a doua parte va cuprinde următoarele capitole: 
Principalele teorii etiologice - Primele explicaţii ştiinţifice ale fenomenului criminal (Cap.I) 


| - Şcoala pozitivistă italiană (Cap.Il) 


Diversele explicaţii cu privire la fenomenul criminal ce s-au succedat 
de-a lungul istoriei, ar putea fi regrupate în funcţie de cele trei etape care, 
în concepţia lui Auguste Comte, au marcat evoluţia umanităţii: era 
teologică, cea metafizică şi cea pozitivistăl. 


Primei etape i-ar corespunde o viziune diabolică asupra crimei, speci- 
fică evului mediu. 


Celei de-a doua etape i-ar corespunde concepţia clasică, utilitaristă, 
izvorâtă din ideile lui C. Beccaria. 


În sfârşit, cea de-a treia etapă ar corespunde unor explicaţii ştiinţifice, 
demarate odată cu şcoala pozitivistă italiană şi continuate cu teoriile mod- 
erne asupra Crimei. 


Teoriile etiologice reprezintă explicaţii ştiinţifice şi s-ar înscrie deci în 
cea de-a treia etapă. Ele nu pot fi însă desprinse din contextul celorlalte 
explicaţii, mai cu seamă că etapizarea prezentată are un anumit grad de 
artificialitate, ca orice clasificare. 


În realitate lucrurile sunt ceva mai "amestecate": o tendință de "di- 
abolizare" va exista totdeauna, concepţia considerată metafizică este relu- 
ată astăzi de pe poziţii ştiinţifice (în latura ei utilitaristă), iar perioada 
pozitivistă, născută pe ruinele concepţiei clasice, a fost precedată de alte 
explicaţii cu caracter ştiinţific ce nu pot fi ignorate. 


În aceste împrejurări trecerea în revistă a teoriilor etiologice presupune: 
abordarea primelor explicaţii cu caracter ştiinţific referitoare la fenomenul 
criminal, analiza concepţiilor şcoli pozitivite şi, în final, prezentarea 
teoriilor etiologice moderne. 


1) J. PINATEL: Tratat op.cit. p.61. 


CAPITOLUL |! 


PRIMELE EXPLICAȚII ȘTIINȚIFICE 
ALE FENOMENULUI CRIMINAL 


104. Problematică 


În domeniul ştiinţelor umane şi sociale este destul de dificil a trage o 
linie de demarcaţie care să separe foarte clar cunoaşterea comună de 
cunoaşterea ştiinţifică. 

Din considerente preponderent didactice se admite, în mod con- 
venţional, că apariţia criminologiei ca ştiinţă coincide cu cercetările pozi- 
tiviste (vezi supra 54) 

Nu se poate face însă abstracție de faptul că în "jocul dialectic” al 
cunoaşterii, antiteza pozitivistă se construieşte pe teza clasică, pe ideile lui 
Beccaria. Aceste idei pătrund astfel în "circuitul ştiinţific”, cel puţin pe cale 
indirectă. 

Pe de altă parte, antenor ori în paralel cu ideile pozitiviste au fost 
formulate o serie de alte explicaţii cu privire la fenomenul criminal, 
explicaţii ce sunt de obicei regrupate în jurul unor aşa-zise "Şcoli" crimi- 
nologice. Acestea nu pot nici ele să fie excluse din "circuitul ştiinţific” al 
criminologiei fie şi doar pentru faptul că au contribuit în mod substanţial 
la construirea teoriilor "şcoli italiene". 


105. Plan 
Acest capitol va cuprinde prin urmare două secţiuni: 
$1 - Beccaria precursor al gândirii criminologice 


S2 - Principalele "Şcolii" criminologice 


Secţiunea | 


Beccaria precursor al gândirii criminologice 


106. Cesare Bonesana, marchiz de Beccaria (n.15.03.1738 - 
mn.25.11.1'794) este considerat pe drept cuvânt fondatorul dreptului penal 
modern. 

În acelaşi timp el este un precursor al gândirii criminologice, deşi acest 
aspect al operei sale a fost mai puţin pus în evidenţă. 

Evaluată cantitativ "moştenirea" beccariană se rezumă la o "carte de 
buzunar“ ce conţine câteva idei, pentru a căror enumerare, degetele a două 
mâini sunt suficiente. 

Privită prin prisma calităţii, această "mică moştenire” prezintă şi astăzi 
un real interes care nu este numai de ordin istoric. Acum, după mai bine de 
două secole, prin valoarea lor, ideile lui Beccaria sunt încă actuale. 


Înainte de a puncta aceste idei şi de a arăta în ce constă actualitatea şi 
importanţa lor în raport cu gândirea criminologică, sunt necesare câteva 
repere asupra autorului şi operei în conjunctura epocii. 


107.  $7.7. “Despre delicte şi pedepse” - conjunctură 


În anul 1764 apărea la Milano lucrarea "Despre delicte şi pedepse . 
Autorul, Cesare Beccaria, era la vremea respectivă un "ilustru" necunoscut 
ce nu împlinise încă 27 de ani. 

Beccaria a ezitat mult înainte de a decide publicarea lucrării, fiindu-i 
teamă de o eventuală represiune împotriva sa. Pe deplin conştient de 
"erezia" ideilor sale şi neavând, conform propriei mărturisiri, vocaţie de 
martir2, autorul şi-a luat unele precauţii în chiar cuprinsul lucrării, evitând 
o "ciocnire" directă cu autoritatea bisericească şi strecurând aprecieri 
măgulitoare la adresa autorităţii regale. În plus, înaintea publicării, Bec- 
caria şi-a asigurat protecţia unor persoane influente pe care s-ar fi putut 
baza în cazui izbucnirii unui scandal. 


2) "Am vrut să apăr umanitatea fără a-i deveni un martir”- pasaj din răspunsul lui 
Beccaria la scrisoarea lui Morellet (Milano, mai 1766) în: "Des DElits et des Peines" 
deuxieme &dition Guillaumin et C-ie, libraires, Paris 1870 p.245. 


